OKWOGERA KWA KATIKKIRO MU LUKIIKO LWA BUGANDA MU BUJJUVU – Buganda Today\nOKWOGERA KWA KATIKKIRO MU LUKIIKO LWA BUGANDA MU BUJJUVU\n22nd January 2018 bugandatoday Culture & society, luganda, Mengo\nOKWOGERA KWA KATIKKIRO MU LUKIIKO LWA BUGANDA NGA 22/JANUARY 2018 – MU BUJJUVU\nMbakulisa omwaka 2018.\nNkulisa abo bonna abalina bye bawangudde mu mwaka 2018. Nkulisa abaami n’abakyala abafunye obufumbo obutukuvu , Omw. Kaggwa Ndagala owa Kabaka Foundation yeetwalira obufumbo obutukuvu, ng’omwaka gwakatandika\nNkulisa abo bonna abalina abaana abamalirizza emisomo mu mitendera egy’enjawulo, abafunye ezadde n’obuwanguzi obulala.\nTufiiriddwa abantu baffe bangi ddala; Ssabalabirizi Nkoyooyo; Jjaaja wa Kabaka George Kasedde; Owek. E.D . Lubowa; maama w’ Owek. Dr. Ben Mukwaya n’abalala bangi ddala.\nNsaasira bonna abafunye ebizibu eby’enjawulo.\n2.Ssaabasajja Kabaka gyali mulamu bulungi era abalamusizza.\n(a) SSaabasajja yalabikako eri Obuganda ku nnyimba z’Amazalibwa nga 22, December 2017.\n(b) Ssaabasajja yalabikako ku kijjulo kya Buganda kwe Kwaffe nga 28, December 2017. Era nga tuli ku mukolo ogwo Ssaabasajja yatukubirizza okwenyigira mu bukulembeze. Ensonga eyo nkulu kubanga si kirungi kulekera balala kukusalirawo.\nKatikkiro Mayiga mu Lukiiko\nAbantu betusaana okuteeka mu bukulembeze basaana babeere nga balimu ensa. Abantu abalimu ensa beebo abategeera ebizibu ebyolekedde ensi; ate abasobola okutema empenda okubivuunuka, so si bakazannyirizi, oba abo abalowooza ku mbuto zaabwe, bwe batyo ne batatuusa birowoozo byaffe gye birina kutuuka.\nTwetaaga abakulembeze abategeera ensonga omusanvu(7) ezisobola okubbulula Uganda, ate n’Ensonga za Buganda Ssemasonga Ettaano (5).\nTulina omulimu munene okufuna abantu betulowooza nti basaanira obukulembeze nga bwe twalambikiddwa Ssaabasajja Kabaka.\n((i)Bwe twali ku kijjulo ekya Buganda kwe Kwaffe nnategeeza Ssaabasajja nti tujja kusaawo enkola eneesobozesa empuliziganya ey’enkalakkalira wakati w’abavubuka abali w’abweru w’Eggwanga n’abali kuno. Era nnawandiikira Minisita akola ku nsonga za Buganda ebweru, Owek. Amb. Emmanuel Ssendaula n’Owek. Henry Ssekabembe balabe engeri gye tutandika okutambuza ensonga eno.\n(c) Ssaabasajja Kabaka era yalabikako mu Nkuuka ya CBS nga 31 December 2018. Nneebaza abaateekateeka omukolo ogwo; nneebaza n’Obuganda obwagumira enkuba ne bujja mu bungi bwe butyo.\n(d) Ssaabasajja Kabaka yatuweereza obubaka bwa Ssekukulu obwalimu enyingo (12) kakati ze ngenda okulambulula kitusobozese kuziteesako okuziteesako mu Lukiiko ate n’okulaba bwetuzissa mu nkola.\n(i) Yakubagiza abaviibwako abantu baabwe.\n(ii) Yatukubiriza okuwandiika ebitabo.\nAbantu bangi abamanyi ebintu ebikulu eby’ensonga era abantu bangi abamanyi ebyafaayo byaffe mu butuufu bwabyo, eby’Obwakabaka ne Uganda, era nga omuntu bw’aba ya basisinkanye bakulambulira byetuzze tuyitamu.\nWaliwo n’abantu abalina bye bamanyi bingi ebifa ku mirimu gye bakola, oba abayise mu bintu ebingi ebyetaaga okuwandiika n’abemirembe egijja babitegeere okugeza; abakulembeze ab’eddiini baba n’ebintu bingi bye bakola; abasomesa; bannekoleragyange; abatandisi b’amakampuni n’abantu abalala abakola emirimu egibasisinkanya abalala, nga bannamateeka; abakulembeze nga abaami ba Kabaka ; n’abakulembeze ab’enjawulo.\nEbyembi abantu abasinga obungi tebasoma bitabo; naye ekisinga obubi tebawandiika. Singa abantu babadde bettanira okusoma wandibaddewo okuyaayana okuwandiika, anti ebiwandiiko nga bigulibwa.\nNneebaza Pokino Vincent Mayiga eyawandiise ekitabo ku bulamu bwe n’obuweereza bwe eri Ssaabasajja (The vapour trail) era ndowooza ku Mulembe Omutebi ye mwami ow’okubiri yaasose asoose okuwandiika. Omulala ayinza okuba ono ayogera gye muli.\nSimanyidde ddala bulungi nsonga ntuufu elobera Bannauganda okusoma ebitabo, naye ng’omuze ogwo tusaana tugulwanyise tusome, ate tuwandiike.\nKatikkiro n’abamyukabe mu Lukiiko\nEnsi nga bwetambula abanaagirya beebo abalina obumannyi. Ebintu bingi ebiyiiyizibwa, era ebintu bingi ebisobola okukolebwa. Atasoma bitabo tayinza kubyettanira era bw’aba tabitegedde kijja kumukaluubiriza okubeera omutetenkanya n’okwezimba.\nAwonno tubakubiriza okussa mu nkola Ssaabasajja Kabaka ky’atugamba. Tuwandiike ebitabo abantu abalala baleme kutwogerera ffe bye twandyeyogeredde.\nHamu Mukasa yawandiika ekitabo mu 1902 ku lugendo lwe e Bulaaya ne Katikkiro Apollo Kaggwa.\nOmwami wa Kabaka, Mbuubi John Nsubuga yagenda e Bulaaya mu 1926 nawandiika ekitabo ekiyitibwa Omuganda mu Bulaaya ekyatereezeddwa Sarah Nalweyiso Mukiibi. Nammwe abaami ba Kabaka mwenna abali wano muwandiike nga abaami abasooka bwe baakola.\n(iii) Abasajja n’abakazi okulwanyisa siriimu.\nEbigambo bya siriimu tebikyatuva ku mumwa kubanga akyagenda mu maaso okukwata abantu, ate nga abasinga bavubuka, ate nga bali mu Buganda. Ssaabasajja Kabaka ayagala tuleme kusirisaamu kulwanyisa siriimu kubanga siriimu atta. Obuganda bantu, n’olwekyo tubajjukiza nti siriimu akwata nga ayita mu kwegatta, era tubajjukiza okuba abegendereza. Mukuume obulamu bwamwe, buli omu kuffe asaana okwekebeza; asangibwa nga tabulina yeekume, asangibwa nabwo atuukirire abasawo.\nKikulu nnyo naddala eri abavubuka okumanya nti essanyu lisobola okuvaamu amaziga; era bangi aboogera nti tebajja kubabajjamu mbaawo, tubakuutira okukomya enjogera eyo kubanga ate obulwadde bwe bubaluma ennyo nga balajaana.\nEnjogera eno tekoma mu bavubuka bokka kuba n’abantu abakulu ebikolwa ba byetabamu. Omuganda agamba nti addingana ekitiko… y’akijja; naffe ensonga eno tujja kugiddingana okutuusa bwetuligirinnya ku nfeete.\nHajj Abbas Nsubuga (ku kkono) ng’assa omukono ku kiwandiiko oluvanyuma lw’okulayizibwa okubeera Omukiise w’Olukiiko. Hajj Nsubuga y’atwala abantu ba Kabaka e Dubai ne UAE yonna\n(iiii) Okwebaza kkabineeti n’Olukiiko olw’ebirowoozo ebizimba.\nSsaabasajja Kabaka yatwebaza olw’emirimu egikolebwa ba minisita be n’ebirowoozo ebizze bireetebwa ebiyambye okuzimba Obuganda mu mwaka oguwedde.\nSsaabasajja yeebaza n’ebiteeso by’Olukiiko ebyayisibwa mu mwaka ogwo oguwedde. Bagamba nti olaba bakwebaza……nga luweze; naye gye bakoma okukwebaza gy’oyina okubeera omunyiikivu okutuukiriiiza emirimu egyakukasibwa. Tulina okukola n’amaanyi kubanga okuzza Buganda ku Ntikko simuzannyo, wabula kukola nnyo.\nTusaana tumanye nti Ssemutego tegulwala mugongo………nga kyebaagutuma tekinnagukwasa.\n(v) Okukubiriza abaweereza okutuukiriza emirimu n’okulaba nga tuyingiza ssente mu Ggwanika\nTulina ebitongole bingi era birimu abaweereza abawera. Abaweereza abo basuubirwa okukola obulungi emirimu nga bayiiya; banyiikivu; beerufu; era nga bakola n’amanyi gaabwe gonna, n’okwagala.\nEbisoomoza bingi mu buweereza, naye ate eddagala liri mu kwongera kuba banyiikivu.\nTulina okugoberera enteekateeka zonna ezirambika enkola y’emirimu mu bitongole era tetusaana kulaba bitongole by’Obwakabaka nga ebitongole by’obwannakyewa, ebitasuubirwa kukola magoba, oba nga ebitongole ebiteetagisaamu nkola ya kikugu.\nTulina okufuba omwaka guno okulaba nga ebitongole byaffe biddukanyizibwa bulungi bisoble okukula n’okugaziwa. Twagala ebitongole bino biwe abantu baffe, naddala abavubuka, emirimu, era kisoboka nga biddukanyizibwa bulungi ate nga bikula.\nBuli ssenkulu oba nnankulu akwasibwa ekitongole tumusuubira okuba nga akulaakulanya ekitongole, buli mwaka oguyitawo wabeewo obubonero obulaga nti ekitongole kitambula kigenda mu maaso.\nTwewale okukungiriza ebizibu, n’okukukkuluma n’okwekwasa kino nakiri.\nTuluubirire okutema empenda ezituvvuunusa ebizibu.\nEbitongole byonna, oba amakampuni okukula, gayita mu kusoomozebwa. Kwetupimira obusobozi bw’abakulira ebitongole oba amakampuni nga babisobozesezza okuvvuunuka ebizibu.\nOkukula kwa makaampuni oba ekitongole kutandikira ku kukola ku buntu obutono n’okubugonjoola. Teri muntu asobola kukola bintu binene, oba ebyenkizo, bwaba tasobola kusookera ku buntu obutono.\nN’olwekyo mu bitongole byaffe n’amakampuni gaffe Ssaabasajja Kabaka ayagala tube n’enteekateeka ez’omuggundu. Kyokka ayagala tusookere ku ebyo ebisoboka ebitonotono.\nOmulembe gwe tulimu gwetaagsisa ensimbi era emirimu gy’Obwakabaka gyetaaga ensimbi okutambula obulungi. Ebitongole birina okukola nga bwebiriikiriza eggwanika so si kulinda bwebirikola amagoba. Omuntu anaakola amagoba tekitegeeza nti abeewuwe balina kufa njala, alyoke abatuuseko eky’okulya.\nAwonno ebitongole birina okuliikiriza eggwanika. Okuliikiriza eggwanika kulinga kuliisa ba waka oba okugulira emmotoka zaabwe amafuta oba okusasula omusaala. N’olwekyo ebitongole birina okulikiriza Eggwanika awatali kulinda kubibegera ku magoba.\n(VI)Okwongera mu maaso enteekateeka z’okulongoosa Olubiri lw’e Mengo.\nMu lukiiko olwasookera ddala omwaka ogwayita nannyonyola enteekateeka zetulinawo ez’okulongoosa Olubiri. Oluvannyuma lw’okwogera kwange ebyayogerwa byali bingi era tuzze tubyogerako. Nga bwe mwawulidde Nnyinimu ayogera, tulina okugenda mu maaso n’enteekateeka y’okukulaakulanya Olubiri kubanga endabika yaalwo etuswaza.\nKyokka okulongoosa Olubiri kulimu ennono ezigenderako.\nOlukiiko lwetwassaawo olukulirwa Francis Kamulegeya tulukuutira okugoberera emitendera gyonna era twalusaba lutuwe Enteekateeka Nnamulanda (Master Plan) tulabe nga bwetunaatambuza enkulaakulana y’Olubiri. Omulimu ogwo munene era gujja kutwala ebbanga.\nNaye Enteekateeka Nnamulanda bw’eneggwa tujja kujanjula mu mitendera egyetaagisa. Ssaabasajja yatulagidde tugende mu maaso.\nOmulimu ogusinga okutubanja mu budde buno kwe kumaliriza Amasiro g’e Kasubi.\nNga 20 December 2017 nnakulemberamu baminisita ba Ssaabasajja ne tugenda okulambula omulimu wegutuuse, ne tugulaga n’eri abamawulire.\nObuzibu obunene bwetulina ku mulimu gw’e Kasubi mu budde buno ze nsimbi, naye nga gwo gutambula bulungi. Nategeeza Obuganda nti 2018 tusuubira okumaliriza omulimu guno; singa teguggwa munaamanya nti nsimbi ze zigaanye.\nAbantu bangi bangamba nziremu Ettofaali; abalala nti mmanje gavumenti; mbeebaza olw’ebirowoozo naye tusuubira okugumala omwaka guno, Katonda nga ye mubeezi waffe.\nSsaabasajja atukubirizza okusomesa abaana kasookedde adda mu 1986. Ekyomukisa, abazadde bangi bamwanukudde kubanga abazadde bangi bafubye okuweerera abaana. Ensonga eno tetusobola kugivaako kubanga omulembe gwetulimu gwabuyigirize; buli mulimu gwonna gwetaaga buyigirize. N’olwekyo tujja kugiddingana.\nMu mawulire tubadde tulaba abazadde bangi nga bajaganya okuyita kw’abayizi aba P. 7 naye omwana amaze P.7 sirowooza nti kyetaagisa okujaganya mu ngeri bwetyo.\nObuyonjo bukendeeza endwadde ku bitundu wakati we 60-70 ku buli 100. Endwadde ezisinga okuluma abantu mu Buganda ne Uganda nga obulwadde bw’ekiddukano; omusujja gw’ebyenda (typhoid); ogw’ensiri (kubanga ensiri zizaalira mu biddiba oba ebisaka), n’endwadde endala nnyingi ezisinga nga okutawaanya abantu ziva ku bujjama.\nWaliwo ebintu byetusaana okwemanyiiza bifuuke akalombolombo, nga Ssaabasajja bweyatutegeeza nga tuli e Singo ku lunaku lw’ebyobulamu nga 3-4 March, 2016.\nOkunaaba mu ngalo buli bwetugendako emmanju, oba okuva mu lugendo. Okukuuma emibiri gyaffe nga miyonjo; n’amaka gaffe nga mayonjo. Tuwulira nti mu Ssaza ly’e Buvuma abaayo tebaagala kuzimba kaabuyonjo.\nTulina okuzimba obutaandalo.\nOkusenya amannyo nga tugenda okwebaka ate ne bwetuba tuzuukuse. Okufumba amazzi g’okunywa.\nObutalya bibala bitali byoozeko, n’ebirala ebiringa ebyo, bye bimu ku bintu ebifa ku buyonjo Ssaabasajja by’atulagira okufaako ennyo .\nTusaana okwegendereza ne mu byetulya okwewala n’okulya kamukuulo; okwewala okulya ennyo ebisiike; ebisava; omunnyo omungi; sukaali omungi; ne nnyama enyingi ebyo biyinza okutuleetera endwadde. Okukola dduyiro wakiri emirundi 3 mu sabiiti oba eddakiika 30 buli lunaku, kiyinza okutuyambako okukuuma emibiri gyaffe nga miramu.\n(x) Okubeera abantubalamu\nEnsonga eno nkulu nnyo era gwe mulamwa omukulu aba Nnabagereka Development Foundation kwebatambuliza emirimu gyabwe ennaku zino, era Maama tumwebaza nnyo. Obuntubulamu bulimu ennyingo nyingi omuli; obwesimbu, okuwangana ekitiibwa; obwetoowaze, okwagala okukola n’okweyimirizaawo, obwerufu, amazima; obwenkanya.\nTusaana okuba n’enteekateeka esoosowaza obuntubulamu n’okusingira ddala mu bato ne mu bavubuka. Kino kijja kutuyamba okulwanyisa obukuluppya; okukukuta, okwekkusa ffeka; okwagala obugagga obwamangu, era tuteekwa okudibya enjogera engamba nti “nfunira wa”.\nSsaaabasajja Kabaka yatukubiriza okwewala enguzi. Enguzi ye nnamujinga nga eseensedde buli wantu. Namujinga ono atuuse ne mu bantu abandibadde balwanyisa enguzi, ate ne babeera nga ku nguzi kwebatambuliza emirimu gyabwe. Enguzi kati banaatera nakugitongoza!\nEnguzi nnyingi ddala mu ggwanga. Tulaba abantu bangi nga ensimbi bazibba so nga ate zandiyambye mu kuzimba amalwaliro, amasomero, enguudo n’ebirala. Mu buweereza bwaffe eri Ssaabasajja tulina okuba abeerufu nga twewalira ddala enguzi kubanga etujja ku kituufu.\nBulijjo tujjukire nti: okulya ennyingi si kuggwa maddu…..enkoko tegejja ntumbwe.\n(xii)Okusinganamu ekitiibwa n’obutatyobola ddembe lya buntu.\nBye tulaba bingi biraga nga waliwo okutyoboola eddembe ly’obuntu. Abasirikale bakuba abantu bangi ddala.\nAbakulembeze babawalabanya kumpi kubambulamu ngoye n’okubatigiinya mu ngeri etyoboola ekitiibwa kyabwe n’okubalumya.\nBannamawulire bakubwa entakera olw’okukola omulimu gwabwe.\nAmateeka agakugira okutyoboola eddembe ly’obuntu weegali era gasaana okuteekebwa mu nkola. Twalabye wano abasirikale abaatwalibwa mu kkooti y’amagye nga bagamba nti batulugunyizibwa era nga balaajana so nga ate nabo batulugunyanga abalala. “Sserukama mayute naye bwe bakwata ku lirye nga alaajana”. Tusenganemu ekitiibwa n’omuntu gwe tutakkiriziganya naye tumuwulirize.\n3. Omwaka ogw’Okujaguza 2018\nNga ennaku z’omwezi 31 July 2018, gigenda kuwera emyaka 25 bukya Ssaabasajja Ronald Muwenda Mutebi 11 atuula ku Nnamulondo ya bajjajja be. Twebaza Katonda akuumye Ssaabasajja mu bbanga eryo, era twebaza bonna abaliko kye bakoze okunyweza Obwakabaka bwa Buganda.\nObwakabaka bwe bwali buddizibwawo waaliwo bangi abaalowooza nti tebujja kuwangaala; naye olw’obwagazi Abaganda bwe balina eri ennono n’obuwangwa bwabwe kituyambye okutambula emyaka 25 era nnina essanyu okulangirira nti 2018 gujja kuyitibwa Omwaka ogw’Okujaguza mu Bwakabaka bwa Buganda.\nSsaabasajja yasiimye enteekateka z’okujaguza zimaleko omwaka nga zolekezeddwa abavubuka era nga abavubuka bazenyigiddemu, n’okubeera ku mwanjo. Tusaana okutandika okutegeka obudde nga bukyali tusobole okukola omukolo ogusaanira ekijaguzo eky’emyaka 25.\nWalondeddwawo olukiiko olugenda okukwasibwa obuvunaanyizibwa okukola enteekateeka y’okujaguza.\nEnkya ku ssaawa 5.00 mu bimuli bya Bulange olukiiko olwo lugenda kutongozebwa. Lujja kutukolera ebbago ly’enteekateeka y’okujaguza ate n’omubala (oba omulamwa), era tujja kubategeeza nga babitwanjulidde.\nMu mwezi gwa April Ssaabasajja Kabaka ajja kuweza emyaka 63, eyo nayo nsonga nkulu nnyo, era mu bbanga ttono tujja kulangirira olukiiko olunaategeka amazaalibwa.\n4.Okulambika abavubuka nga tutandika 2018.\nNga bwe muwulidde, Ssaabasajja yasiimye okujaguza emyaka 25 kutambulire nnyo mu nteekateeka ezirimu abavubuka. Kyokka mujjukire nti ne mu mwaka 2002, Ssaabasajja yakirangirira nti omulembe gwe gwali gwa bavubuka. Ekyo kitegeeza nti ayagala kigende mu byafaayo nti abavubuka bamusula ku mwoyo.\nAwonno abavubuka tusaana okubalambika mu nsonga ezibayamba, mpozzi n’okubalambika mu nsonga zetulowooza nti zibayigiriza.\n(a)Okwegendereza abantu abeeraga bwebali abagagga, so nga tetumanyi gye bajja ssente.\nKati okumala emyaka nga 10 waabalukawo omuze ogw’a\nbantu ab’emyaka emimpi abeeraga bwe balina sente\nennyingi; bagenda bamansamansa ssente naye nga ate\nne ssente gye bazijja tetumanyiiyo. Olw’enneeyisa\ny’abantu bano basikiriza abavubuka bangi ,era bagenda\nbabakunganirako buli we babeera.\nMu 2018 abavubuka basaana bagenderere bino.\n(i) Tewali muntu ayinza kuggagawala nga tannaweza myaka, emitono ennyo 20 ng’akola.\n(ii) Tewali mulimu gwonna guyinza kufuula muntu mugagga mu bbanga ttono era bw’olaba agaggawadde mu bbanga ettono ennyo awo omanya nti waliwo obufere.\n(iii) Ensibuko y’obuggaga, obwannamaddala, obwa buli\nomu eteekwa okumanyibwa. Omuntu bw’abeera omugagga, gy’ajja ssente abantu balina okuba nga bamanyiiyo kubanga ssente ennyingi ziyita mu mikono mingi era zibaako bangi ababa baziyimiriddeko. Mu ngeri eyo ensibuko y’azo kizibu okugikweka.\n(iiii) Buli muntu yenna alabibwa nga omugagga, naddala nga asaasanya ssente mu ngeri ey’ekyeyononero, emirundi egisinga obungi essente ezo aba tazifuna mu makubo matuufu. Omuvubuka yetaaga omuntu gw’alabirako oba ayinza okumuyigiriza enkola y’emirimu, so si ono amansamansa ssente. Obugagga bwesigamye ku nnyingiza, so so ku nsaasaanya eya ba kabandabe.\n(v) Abavubuka basaana okugenderera ebintu nga okusibawo (betting) oba ebirala ebiyitibwa “pyramid schemes” oba oluusi baziyita “ponzi schemes” kubanga tebijja kubagaggawaza, Omuntu afuna mu nkola ey’okusibawo ssente (betting) y’oyo eyatandikawo kampuni, so si abasibawo. Olw’olumu abasibawo babawaayo ssente naye ekyo bakikola kusikiriza balala kusibawo, naye abasinga obungi balina okufiirwa, olwo nannyini kampuni afune ky’afissa.\nOmuntu yenna akugamba nti leeta 1,000,000/= kagenda kukuzaalira 500,000 mu sabiiti emu abeera mubbi; era ne kkampuni eziri mu mirimu egy’engeri ng’eyo za bubbi. Ng’oggyeeko akalulu omuntu k’agula n’aba munnamukisa n’abaako akavangata kawangula, tewali mulimu gwonna, wadde n’ogumu bweguti, oguyinza okugaggawaza muntu mu sabiiti emu. Era buli muvubuka yenna eyeetaba mu kukozesa ebyo alina okufiirwa, ate nga bw’agaggawaza ababa babitandiseewo.\n(vi) Ebirowoozo ebipya emirundi mingi bisobozesa ababifunye, era ababitadde mu nkola okufuna essente ez’amangu. Tulaba ebirowoozo ebyavaamu enkola nga eya mobile money oba abayiiya tekinologiya omuggya nga apps ezeyambisibwa ku ssimu zi buli wendinkufuna nga facebook, twitter ne birala. Ebirowoozo ebipya eby’engeri ng’eyo bisobozesa omuntu okugaggawala mu bbanga ettono ddala. Naye obugagga obwo buba bwesigamizidwa ku kuyiiya so si kuteeba buteebi.\nAwonno ssente ez’okuteeba zibaamu obutwa (quick money is always toxic).\nAbavubuka bonna mu Buganda, ne Uganda basaana okwegendereza ensonga ezo. Tubakuutira okwebuulirira ennyo ku nsonga zino zembabuulidde.\n(b) Ebibiina by’obwa sseruganda n’enkulaakulana\nErimu ku makubo lyetwagala okuwa abavubuka mu Buganda ne Uganda mu mwaka guno 2018 era erinnalambululwa mu Nteekateeka Nnamutayiika 2018-2023 ebagibwa, be bavubuka okwekolamu ebibiina eby’obwasseruganda (social club), naye ebibiina ebyo nga nga bitunuulidde obusizi bw’ensimbi (investments).\nWeewawo wano ngyogera ku bavubuka, naye n’abantu bonna wadde nga si bavubuka, basobola okwettanira enkola eno; okugeza abakozi b’Obwakabaka basobola okukola ekibiina eky’obwasseruganda nebasalawo okwefiiriza omuwendo gwe baba bakkaanyizaako buli mwezi nebagutereka.\nEnsimbi z’abannakibiina bwe zisigibwa obulungi zisobola okugenda nga zikula era oluvannyuma n’ezizaalira bannakibiina amagoba.\nMmanyi abantu bangi abalina enkola eno era bagifunamu.\nEbibiina by’abavubuka nga, Nkobazambogo; Buganda Youth Council; Kabaka Mwenyango; CBS Fans Club n’ebirala bisaana nabyo okutandika okwesoloozangamu ssente okuva ku bannabibiina. Ensimbi ezo zisobola okuyamba ennyo okulaakulanya abantu bannabibiina ebyo. Kyetulabako wano mu PEWOSA kitulaga nti ekirowoozo ekyo kisobola bulungi okuyamba.\nMu Kenya enkola ey’ebibiina bino eby’obwasseruganda naye ate nga bitunuulidde nnyo eby’okwekulaakulanya nayo gye biri. Era ne bbanka eya Equity kati eyamba okuzimba Church House yatandika mu nkola eyo. N’olwekyo tusaana tulabe nga ebibiina byonna bikoppa enkola eno. Naye ebibiina ebisinga bikoma kutegeka mbaga n’emikolo gy’okuziika.\nKyenva njagala ebibiina bino birowooze nnyo ne mu busizi bw’ensimbi n’ekigendererwa oky’okwekulaakulanya. Abavubuka yonna gyebali basaana okuyambagana mu ngeri ey’obwasseruganda kyokka bateekemu n’enkola ey’okwekulaakulanya. Mu mwaka guno 2018 tugenda kussa nnyo omulaka ku nsonga y’ebibiina eby’obwasseruganda n’okwekulaakulanya mu bavubuka. Nsuubira nti ebirowoozo bino byonna mwebiri mu bbago erigenda okulungamya abavubuka (Buganda Youth Policy). Ensonga eno tusaan okugugikubaganyako ebirowoozo.\n(c) Abavubuka bannyiikivu okutwalira awamu\nNjagala okwebaza abavubuka kubanga, mu kulaba okwange, abavubuka wano mu Buganda ne Uganda ndowooza nti bakozi. Abantu bangi bwe baba boogera ku bavubuka bagamba nti tebaagala kukola, era awo nebanokolayo abavubuka abakuba zzaala, abanywa enjaga, abatamiivu n’abalala.\nMu biseera eby’okumakya ndaba abavubuka abakeera ku mirimu egy’enjawulo ate n’ekiro mbalaba nga basiika chapati, ebikomando, zi Rolex, ab’okya ebyuma , abalima mu byalo eby’enjawulo; ekyonno kiraga nti abavubuka si banafu, wadde nga waliyo abaagala eby’obwerere.\nKyetulina okukola kwekuyamba abavubuka mu mirimu egy’enjawulo n’okubawa amagezi aganaazimba emirimu gyabwe.\nUganda eyogerwako nga ensi erimu abantu abaagala ennyo okwekolerera, era buli bwe tubeera mu myoleso nga egya PEWOSA tulaba abavubuka bangi abeefubako okwemalako obwavu. Abo abatonotono abanafu baleme kutulowoozesa nti abavubuka tebakola.\n(d) Enneeyisa y’abavubuka ku mirimu (work ethic)\nWabula abavubuka bangi balina emize egyonoona emirimu gyabwe nga ogw’obutasiibula nga bava ku mirimu, nga balowooza nti bakama baabwe baggya kubakotoggera gye balaga. Era bangi ddala badduka ku bakama baabwe kasita bafuna akakisa akagenda awalala. Omuganda agamba nti “wova toyombye….. w’otera okudda”.\nWaliwo omuvubuka ayitibwa Farouk Mujjumba alina emyaka 31, yakoma mu P.6 era nga yali yetikka miguggu ew’omusuubuzi omututumufu e Masaka, Walugembe. Omuvubuka ono yateresanga mukama we ensimbi ze yakolanga era bweyaweza 1,800,000/= n’azimusaba agende atandike okukola emirimu egigye. Mw. Walugembe yamwongerezaako 200,000/= awo naweza 2,000,000/=. Kyokka ne gyebuli kati Mw . Walugembe akyayamba Farouk nga Kitaawe era amuwa amagezi ag’enjawulo. Kale nno mwemanyiize obutadduka kubakama bamwe.\nKaakati Farouk Mujjumba azimba obuyumba obugenda okuliirwamu emmere (kiosks) mu Kampala; azimba ekyuma ekikola ice cream; agula/atunda amayumba n’ebirala.\nAbavubuka era basaana okwewala obukulupya; obutakuuma biseera; okwekwasa n’emize emirala.\nNga mwenna bwe muwulira enkaayana z’ettaka zeeyongera buli lukedde era nga abantu abaamanyi bebasinga okuzenyigiramu nga banyigiriza abanaku. Tulabye nga abamaanyi abo bakozesa bamukuuma ddembe okutulugunya abantu, era bino tubirabye mu bitundu bingi ebya Buganda.\nObusambattuko obwakagwawo bubadde Kyaggwe nga Minisita Ronald Kibuule asengula abantu ku ttaka. Ettaka eryo eryogerwako lya bwannamasole so si lya muntu sekinnoomu. Ettaaka eryo lifaananako nga erya Kabaka; buli abeera Kabaka y’alikuuma bwe kityo nno n’ettaka ly’obwanamasole bweriba.\nN’olwekyo oyo Kateregga ayogerwako nti yaliguza Minisita Kibuule talina buyinza kutunda ttaka; talirina, era tasobola kutunda kitali kikye.\nNe Katikkiro alina ettaka kyokka siryange; liba lya kifo, abeera mu kifo ekyo y’alikuuma. Era Katikkiro tasobola kuteeka ttaka eryo mu kiraamo kye.\nNnabanyonyola enjawulo ku ttaka lya Nkuluze, erya mayiro 350, ate n’ery’obwannannyini.\nTukyalina emisango egitutawaanya egyaleetebwa abo abaagala okuyingirira ettaka ly’Enkuluze, naye tetusobola kubakkiriza kuyingirira ttaka eryo mu ngeri ey’obukujjukujju.\nEkimu ku bivuddeko obusambattuko ku ttaka bwe bunafu bwa poliisi ne kkooti, ate n’ebitongole bya gavumenti ebisinga obungi tebifaayo mu kwanukula abatwalibwako ettaka.\nPoliisi erina obunafu mu kunoonyereza abatwala ettaka ly’abalala era kumpi tewakyali bujulizi polisi bwesobola kukungaanya obuluma ababba ettaka.\nEmirundi mingi poliisi erabiddwa nga yeekobaana n’abo ababba ettaka. Kigambibwa nti e Mukono Poliisi yajja okutaasa ettaka Minisita Kibuule lyeyafuna mu bukyamun’etta n’omuntu.\nMu kkooti emisango gy’ettaka gimalayo myaka n’abisiibo nga tegisalwanga, abantu nebenyiwa; so n’ebitongole bya Gavumenti ebirala nabyo tebiyambye. Ekitongole ky’ettaka emirimu gyaakyo gitambula mu ngeri yagadibye ngalye era abantu baagyetamwa dda.\nGavumenti yandibadde ewagira nnyo emirimu gya kkooti ne poliisi naye eyingira mu nsogna benyigiramu mu ngeri ya byabufuzi nga bayita mu ba R.D.C.s ate oluusi ne balemesa ne kkooti okukola emirimu gyaayo.\nFe ng’Obwakabaka twagala nnyo okugumya abantu abali ku ttaka ly’Obwakabaka nti tewali nteekateeka yakusengula bantu, era Ssaabasajja Kabaka yasiima enkola ya Kyapa mu Ngalo. N’olwekyo mwenna abaagala okufuna ebyapa mutuukirire Buganda Land Board. Omuntu alina ekyapa tayikirizibwa mangu.\nOluusi n’oluusi nfuna abantu nga beemulugunya ku nkola ya BLB, era okwemulugunya kwonna nkulondoola ne Minisita w’Eby’Ettaka n’abakulu mu BLB. Abakozi abasobya mu kitongole kya BLB tubabonereza, naye okutwalira awamu BLB emirimu egikola bulungi era ndi musanyufu.\nMmwe abafunye obuzibu mutubuulire, naye enkola ya BLB nambulukufu wadde nga “omulya mamba abeera omu navumaganya ekika kyonna”.\n7.Ensonga endala enkulu mu ggwanga\nSsemateeka wa Uganda yakyusibwakyusibwa omwezi oguwedde era ekkomo ku oyo ayagala okwesimbawo ne lijjibwawo kati n’owe myaka 80, 90 ne 100 bayinza okwesimbawo ku bwa pulezidenti.\nEbyali mu Palamenti twabyogerako era nayogera dda nti Ssemateeka kye kifundikwa eky’obwesigwa, ekitamala gasumululwa awatali nsonga ya ssimba. Omuntu ayinza okugamba nti okukyusa ssemateeka abasinga obungi kye baawagira mu Palamenti naye omulala asobola okumwanukula nti tewaali nsonga ya ssimba. Omusomesa mu kibiina bw’abuuza abaana obanga essomo ly’aba abawa liyimirizibwe ng’obudde tebunnaba, abayizi abangi bayinza okukkiriza naye omusomesa yandibadde amanya nti si kye kituufu. Nze saalabawo nsonga yonna ya ssimba yasumuluzisa Ekifundikwa eky’Obwesigwa (Ssemateeka). Omuganda agamba nti “lw’oyagaliza mu ka kitaawo….. lutta nnyoko”. Ate era Omuganda agamba nti “ gy’otega amaggwa ………gye bakugoba bakuzza”; ate olulala n’agamba nti “ enkonge y’omu mulyango bweteukuba magenda ekkuba madda” ate olulala nti okalya dda…. kadda dda”.\n(b)Ensonga y’Obutonde Bw’ensi\nTulina obweralikirivu bungi nga tutandika omwaka guno, ku nsonga y’obutonde bw’ensi. Ebibira ebisinga bisaanyiziddwawo ng’abantu babyekomya, n’entobazzi zirimibwa, oluusi ziyiibwamu amayinja, zizimbibwamu ate n’omusenyu gusimwa buli wantu wegutasaanira kusimwa mu ngeri eyonoona obutonde bw’ensi.\nNsaba Pulezidenti Museveni ne Gavumenti baveveeyo ku nsonga y’okusanyaawo obutonde bw’ensi. Gavumenti esaana okwongera ekitongole kya NEMA amaanyi kisobole okukola obuvunaanyizibwa bwakyo.\nTwetaaga ettaka abantu kwe banaalimira emmere ne we banaazimba amayumba, naye ekyo tekitegeeza kwonoona butonde bw’ensi.\nWasaana okubaawo ebitundu ebikkirizbiwa okuvaamu omusenyu so si buli wetugulengedde. Embalama z’ennyanja zirina omugaso mungi ku kikula ky’enyanja yennyini. Amazzi amangi agagenda mu nyanja gasengejjebwa musenyu. Kyokka n’ebyennyanja byennyini bizaalira mu musenyu. Kale bwegusimibwa kijja kukosa obutonde mu nnyanja. Gen Salim Saleh yagambye nti tulina okusima omusenyu mu nnyanja tuzimbe amayumba, naye kino kiyinza okwonoona ennyanja.\nFfe ng’Obwakabaka tuwagira nnyo Ssentebe we Wakiso, Matia Lwanga Bwanika, olwa kaweefube gwataddewo mukukuuma Nalubaale, n’entobazzi. Ne ba ssentebe abalala basaana batwale eky’okulabirako ekya munnaffe ono. Ate nammwe abalumirirwa ensi yaffe mwenna muwagire nnyo abakulembeze abalwanirira obutonde bw’ensi.\nOlukiiko lwa Buganda lwayisa ekiteeso eky’okulwanirira obutonde bw’ensi, era kye twava tuleeta enkola ey’okusimba emiti mu kwanjula ne mu kwabya ennyimbe.\nOmulenzi agenda okuwasa aleeta endokwa wakiri bbiri, ey’okubuko , ate endala n’agisimba mu bakadde be. Ne mu kwabya enyimbe enkola ey’okusimba emiti twagirangirira.\nOyo abeera asise bw’amala okukolebwako emikolo gyonna ateekeddwa okusimba emiti. Ekiteeso ekyo kituyamba okusimba emiti kumpi 1000 buli wiiki; kaweefube ono ayinza okuyambako. Emiti egyo giyinza okuba egy’ebibala ebiriibwa, oba emirala gyonna.\nAba CGTV ng’o ogwo mukutu gwa televizoni okuva e China gwawulira kaweefube ono ne gutusiima olw’ekirowoozo kino. Ab’omukutu ogwo bajja okunkwata era bwe mugenda ku Utube ne muteekamu Incorporate Tree Planting in Weddings mujja kulaba emboozi eyo nga banaffe bwe baagifulumya. Nkubiriza abaleeta emiti kku mikolo okulaba nti bagisimba nga emikolo teginnaggwa.\nBaminisita ba Kabaka mu Lukiiko\nKaakati ensi eri ku misinde gya yiriyiri era atalina mutimbagano agya kusigalira emabega. Omutimbagano guyamba okusaasanya amawulire mu kaseera mpaawekaaga, buli muntu n’amanya ebigenda mu maaso; n’akati we njogerera ku twitter osobola okugoberera ebigenda mu maaso wano mu Lukiiko.\nOmutimbagano guyamba mu kunoonyereza ne mu bya sayansi. Kaakati bw’oba ne ky’oyagala okumanya okugeza, amateeka, ekifa ku mibiri, ensi endala n’ebirala ogenda ku google kw’osanga buli kalonda yena. Awonno kirungi twettanire omutimbagano tuleme kubeera nga ab’e Bulaaya abaasoka okutya okutambulira mu mmotoka nga bagamba nti zikanga embalaasi! Kyokka ne Hamu Mukasa bwe yagenda e Bungereza ne Apollo Kaggwa nabo baatya okutuula mu mmotola! Ndowooza be bendibadde Bannayuganda abandisoose okutambulirako mu mmotoka ssinga tebaatya.\nKyokka waliwo akabi akali ku mutimbagano nga abantu bangi bagukozesa bubi Oluusi byonna ebyogeddwa ku muntu bangi balowooza nti biba bituufu. Nasinziira wano ne mbagamba nti bye musoma ebimu temubitwala bukolokolo, kubanga biteekebwako bantu nga gwe. Osaana n’obyefumiitiriza nga omuntu omugezi bw’akola. Temukkiriza muntu kubalowooleza, wabula mukozese, mitwe gwamwe, nga mweyambisa omutimbagano.\nAbalala banaawula ntalo ku bannaabwe, abalala kusaasanya eby’obuseegu oluusi n’ebirabibwa n’abaana abato. Abaana abato bwebayungibwa ku mitimbagano abazadde mulina okulaba nga mukugira bye batalina kulaba, kubanga omwana bw’abiraba aba yesitadde.\nd) Ettemu: Ettemu nalyo lingi; poliisi eyongeremu amaanyi\ne) Ennyanja eteekeddwamu eddagala; ebyo tukyabyetegereza.\nNga bwe nayogedde ku nsonga enyingi eziri mu bubaka bwa Ssaabasajja obwa Ssekukulu, n’Omwaka yatwebaza olw’ebiteeso ebiyamba okuzimba Obuganda bye twasobola okuyisa omwaka oguwedde. Bwetutyo tulina obuvunaanyizibwa okukuuma omutindo, oba olyawo n’omwaka guno bwegunaggwako Nnamunswa anaddamu okutusiima.\nFenna wetuweerereza twongere okukola n’amaanyi nga tutunuulira ebyo ebitusobako nga eky’okuyiga, tubigolole tusobole okweyongera mu maaso. Twewale okukungiriza ebizibu wabula bulijjo tusaale nga amagezi ag’obituvvuunusa mu bumalirivu n’obugumikiriza.\nBulijjo tusigale nga tulina essuubi era twewale eby’obufuzi okutumalako emirembe, nga Ssaabasajja bweyatukubiriza nga ali e Bugerere mu ntandikwa ya 2015.\nSsaabasajja Kabaka tumulabe nga ekikubagizo kyaffe era gwe tuba twekuumirako, anti ennono gy’akulembera tegooka. So eby’obufuzi byo bikyukakyuka buli budde, bwetutyo nno tulina okulaba nga mu byonna bye tukola ne bye tusalawo, biruubirira okunyweza Ensonga za Buganda Ssemasonga Ettaano era nga ekulembera zonna, kwe Kukuuma, Okutaasa n’okunyweza Nnamulondo.\nMbaagaliza okuteesa okulungi mu omwaka guno omuggya era mbaagaliza ebirungi nkumu n’essanyu mu mwaka guno 2018.\nAyi Katonda kuuma Ssaabasajja Kabaka!\nBuganda LukiikoKatikkiro Speech to Buganda LukiikoOlukiiko lwa Buganda\nPrevious Post:George Kasedde Mukasa, Jjajja wa Kabaka afudde\nNext Post:Olukiiko olutegeka Amatikkira ag’emyaka 25 lutongozeddwa


Bukedde Online - Empeera eri mu kusiiba ennaku 10 eza Dhuri Hijja\nShiekh Haruna Kaaya, owâ€™e Kawempe agamba nti omuntu aba asiibye ennaku zinoÂ Â yenkanaankana nâ€™oyo aba akoze Hijja olwâ€™ensonga nti aba agenze ku Hijja asonyiyibwa amazambi ge gonna singa aba tagenda kugaddamu era ne kwâ€™oyo aba asiibye ennaku 10 asonyiyibwa amazambi gonna gâ€™aba akoze emabe\nShiekh Haruna Kaaya, owâ€™e Kawempe agamba nti omuntu aba asiibye ennaku zinoÂ Â yenkanaankana nâ€™oyo aba akoze Hijja olwâ€™ensonga nti aba agenze ku Hijja asonyiyibwa amazambi ge gonna singa aba tagenda kugaddamu era ne kwâ€™oyo aba asiibye ennaku 10 asonyiyibwa amazambi gonna gâ€™aba akoze emabega okumala omwaka.\nOkusinziira ku Hadith ya Nabbi (S.A.W ) egamba nti, â€˜â€˜tewali muntu yenna ayinza kukola mulimu guyinza kutuuka kwâ€™oyo asiibye ennaku 10 wadde agenze ku Jihad okuleka ngâ€™agenze nâ€™emmaali ye yonna ate nâ€™afiirayoâ€™â€™. Era bwe kityo omuntu yenna eyeetaba mu kusiiba ennaku zino kyâ€™asaba kyonna Allah amwanukula era empeera zâ€™afuna tezenkanika.\nEnnaku zino ziri mu mwezi gwa mizizo kuba omwezi guno ogwâ€™okukoleramu Hijja omuntu yenna mwe yeewalira okukola amazambi okusobola okutuukiriza Hijja ye. Akoze Hijja yeewala okuyomba, okulwana, okwegatta nâ€™omukyala nâ€™ebirala. Ate oyo aba asiiba ngâ€™anaasala ekisolo, alina okuba nga tasalako njala ze oba enviiri wadde akooya konna akâ€™oku mubiri okutuusa ngâ€™amaze okusala ensolo.\nBuli lunaku ku nnaku 10 zino kuliko ebyafaayo byalwo nga bye bino.\nlOlusooka Allah lwe yayanukulirako edduwa ya Adam okumusonyiwa ezzambi lye yakola ne Eva.\nlOlwokubiri Allah lwe yayanukula edduwa ya Nabbi Yunus okuva mu kyennyanja.\nlOlwokusatu Allah yayanukula Nuhu olwâ€™amataba gâ€™amazzi agaali gabatwala.\nlOlwokuna Nabbi Issa lwe yazaalibwako.\nlOlwokutaano Allah yaggulirawo Nabbi Muhammed (S.A.W) ekibuga Mecca okwawukana ku birala.\nl Olwomukaaga Allah yayogera ne nabbi Musa ku lusozi Sinai.\nlOlwomusanvu emiryango gyâ€™omuliro giggalwawo egyâ€™ejjana ne giggulwawo.\nlOlwomunaana Nabbi Ibrahim lwe yatandika okuloota asaddaake.\nlOlwomwenda Allah yagamba nabbi Yahaya atuukirize okweyama kwe yakola.\nlOlunaku olwekkumi lwe lunaku lwa Arafa nga luno tulusiiba ku makya okutuuka ngâ€™esswala ya Iddi ewedde.\nKu lunaku luno omuntu yenna kyâ€™aba asabye kimuweebwa era lwâ€™asonyiyibwa amazambi ge.\nBYA SOPHIE NAKALEMA\nBayodde 65 okuli ne bamalaaya e Nateete\nKayihura akyusizza Simeo Nsubuga\nBufalansa erwana kwesogga 'Euro 2012\nAmbyulensi zâ€™e Kamuli, kaliro nâ€™e Kayunga zigwa zitya ku ndiri ne wabulawo anyega?


Omwoleso gwa CBS Pewosa aboolesezza n’abalambuzi baganyuddwa – CBS FM\nOkwongera omutindo mu bikolebwa,okukolera awafunda,obwegassi,enkozesa ya sente,okuyigira ku balala n’okufuna obutale,bye bimu ku bisinze okusikiriza abantu abangi abeyiye mu mwoleso gwa CBS PEWOSA.\nOmwoleso guno gubadde mu Lubiri e Mengo, abantu gyebalambudde n’okukuguka mu bintu ebyenjawulo omuli Obulimi,obulunzi,okutandikawo business entonotono ng’otandika n’ebitono ebikwetoolodde.\nTractor ezirima zibaddeyo\nBwabadde alambula omwoleso gwa CBS PEWOSA minister avunanyizibwa ku Bulambuzi embiri ,obuwangwa ne Nnono Owek David Kyewalabye Male atenderezza enteekateeka ennungi eyakoleddwa mu mwoleso gwa CBS PEWOSA.\nOwek.Kiwalabye Male ataddeko mask enjeru ng’alambula omwoleso\nAgambye emyoleso nga gino jongera okuzibula abantu amaaso,nga bayigira ku bantu abalala byebakola.\nOmwogezi w’ekibiina ky’abasuubuzi mu ggwanga ekya KACITA Issa Ssekitto yoomu ku bantu abalambudde omwoleso,n’atendereza omutindo ogwongedde okwolesebwa ku by’amaguzi ebikolebwa bannauganda.\nIssa Ssekitto omwogezi wa KACITA (ayambadde mask)ng’alambula ebyoleseddwa\nSsekitto agambye nti ekisigalidde bebakulembeze okuyambako bannauganda okufunira ebyamaguzi byabwe akatale,neyebaza cbs olw’omwoleso guno oguwadde abantu bangi emikisa okubaako kyebekolera.\nAgambye nti abantu basaanye okukimanya nti emyoleso gubeera kutegeeza balala ebintu byebakola bimanyibwe, okufuna ettutumu, okumanya abantu abalala abakola ebintu ebifaanagana n’okwebuuza ku balala engeri gyebakolamu ebyabwe n’entambuza za business.\nOmuk.Micheal Kawooya Mwebe ssenkulu w CBS FM ng’alambula aboolesi nebyebakola\nSsenkulu wa CBS Radio Omukungu Micheal Kawooya Mwebe ategezeza nti nga Radio ya Ssaabasajja CBS yakwongera okukola ebintu ebyenjawulo ebikulakulanya abantu, era nasaba abantu ba Kabaka okwongera okunyweza enkola ey’obwegassi.\nAbegassi nga baliko byebasomesebwa ku nkola ya business\nAgambye nti okukolera awamu kati gwemulamwa cbs pewosa gweriko,ng’abantu bakola n’okulima ebintu mu bungi, nga singa babeera bafunye akatale nga basobola okukayimirizaawo.\nAbantu boolesezza ebintu ebyenjawulo omuli abalimi ba muwogo ow’embala,emmwanyi,ebitooke,ebibala n’ebirala.\nOmulabirizi w’e Namirembe Kityo Luwalira ng’alambula abaluka emikeeka\nMubaddemu abalunzi b’ente,embuzi,obumyu obuzungu n’obuganda, enkoko enganda n’enzungu,embizzi, ebyenyanja n’ebirala.\nMubaddemu ab’obukolero obutono abakola ebizigo,abatunda engoye,abakola ssabbuuni,abaweesi,abakola ebijimusa okuva mu kasasiro,okukola omubisi n’omwenge ekika kya Wine okuva mu bibala n’ebirala bingi.\nOmwoleso gubaddemu abantu abakulu n’abaana abato, n’ebisanyusa bingi.\nOmukungu Sawulo Katumba ayakuliddemu enteekateeka yokutegeka omwoleso ategezazza nti omwoleso gw’omwaka ogujja gwakutandika nga 06 April, 2023.


1 Ebyomumirembe 11-20\n1 Awo Abaisiraeri bonna ne bakuŋŋaanira eri Dawudi e Kebbulooni, nga boogera nti Laba, tuli ba ku magumba go na mubiri gwo.\n6 Dawudi n'ayogera nti Buli anaasooka okugoba Abayebusi ye aliba omukulu era omwami. Awo Yowaabu mutabani sva Zeruyiya n'asooka okulinnya, n'afuuka mukulu.\n13 Oyo yali wamu ne Dawudi e Pasudamnumu, era Abafirisuuti ne bakuŋŋaanira eyo okulwana, awaali omusiri ogwa sayiri; abantu ne badduka mu maaso g'Abafirisuuti.\n19 Katonda wange akiddize eri gye ndi nze okukola bwe ntyo: nnywe omusaayi gw'abasajja bano abavudde mu bulamu bwabwe? kubanga bagaleese nga bavudde mu bulamu bwabwe. Kyeyava agaana okuganywa. Ebyo abasajja abo ab'amaanyi\tabasatu\tbye\tbaakola.\n20 Era Abisaayi muganda wa Yowaabu ye yali omukulu w'abasatua kubanga yayimusa effumu lye okulwana n'ebikumi bisatu n'abatta, n'ayatiikirira ku basatu.\n46 Eryeri Omumakavi, ne Yeribayi, ne. Yosaviya, batabani ba Erunaamu, ne Isuma Omumo waabu;\n1 Era bano be bajja eri Dawudi e Zikulagi ng'akyekwese olwa Sawulo, mutabani wa Kiisi: era baabanga mu basajja ab'amaanyi abaamubeeranga okulwana.\n2 Baakwatanga emitego era baayinza okuvuumuula amayinja n'okulasa obusaale ku mutego n'omukono ogwa ddyo era n'ogwa kkono; baali ba ku baganda ba Sawulo, ba Benyamini.\n3 Akiyezeri ye yali omukulu, Yowaasi n'amuddirira, batabani ba Semaa Omugibeya; ne Yeziyeri ne Pereti, batabani ba Azumavesi; ne Beraka, ne Yeeku Omwanasosi;\n4 ne Isumaya Omugibyoni, omusajja ow'amaanyi mu abo amakumi asatu, era omukulu w'amakumi asatu; Yeremiya, ne Yakaziyeri, ne Yokanani, ne Yozabadi Omugederi;\n5 Eruzayi ne Yerimosi, ne Beyaliya ne Semaliya, ne Sefatiya Omukalufu;\n6 Erukaana ne Issiya ne Azaleri ne Yowezeeri ne, Yasobeyamu, Abakoola;\n7 ne Yowera ne Zebadiya, batabani ba Yerokamu ow'e Gedoli.\n8 Ne ku Bagaadi ne kweyawula abaagoberera Dawudi ku kiddukiro mu ddungu abasajja ab'amaanyi abazira, abasajja abaayigirizibwa okulwana, abaayinza okukwata engabo n'effumu; amaaso gaabwe nga gafaanana amaaso g'empologoma, era ab'embiro ng'empeewo eziri ku nsozi;\n9 Ezeri omukulu, Obadiya ow'okubiri, Eriyaabu ow'okusatu;\n10 Misumanna ow'okuna, Yeremiya ow'okutaano;\n11 Attayi ow'omukaaga, Eriyeri ow'omusanvu;\n12 Yokanani ow'omunaana, Eruzabadi ow'omwenda;\n13 Yeremiya ow'ekkumi, Makubannayi ow'ekkumi n'omu.\n14 Abo ab'oku baana ba Gaadi be baali abakulu b'eggye; omuto nga yenkana ekikumi, n'omukulu nga yenkana olukumi.\n15 Abo be baasomoka Yoludaani mu mwezi ogw'olubereberye, nga gumaze okwanjaala ku ttale lyagwo lyonna; ne bagoba abo bonna ab'omu biwonvu, ebuvanjuba era n'ebugwanjuba.\n16 Awo ku baana ba Benyamini ne Yuda ne kujja mu kiddukiro eri Dawudi.\n17 Dawudi n'afuluma okubasisinkana, n'addamu n'abagamba nti Oba nga muzze gye ndi mirembe okunnyamba, omutima gwange guneegatta nammwe: naye oba nga muzze okundyamu olukwe eri abalabe bange, nga temuli kabi nu mikono gyange, Katonda wa bajjajjaffe akitunuulire, akinenye:\n18 Awo omwoyo ne gulyoka gujja ku Amasayi, eyali omukulu w'abo anakumi asatu, n'ayogera nti Tuli babo, Dawudi, era tuli ku lulwo, gwe mutabani wa Yese: emirembe, emirembe gibe gy'oli, era emirembe gibe eri abo abakuyamba; kubanga Katonda wo akuyamba. Awo Dawudi n'abaaniriza, n'abafuula abaami b'ekitongole.\n19 Era ne ku Manase ne kusenguka abamu ne basenga Dawudi, bwe yajja awamu n'Abafirisuuti okutabaala Sawulo, naye ne batabayamba: kubanga abakungu b'Abafirisuuti bwe baamala okuteesa ne bamugoba, nga boogera nti Anaasenga mukama we Sawulo n'aleeta akabi ku mitwe gyaffe.\n20 Bwe yali ng'agenda e Zikulagi, ne kumusenga ku Manase Aduna ne Yozabadi ne Yediyayaeri ne Mikayiri ne Yozabadi ne Eriku ne Zirresayi, abaami b'enkumi aba Manase.\n21 Ne bayamba Dawudi okulwana n'ekibiina eky'abakwekwesi: kubanga bonna baali basajja ba maanyi abazira, era nga baami ab'omu ggye.\n22 Kubanga buli lunaku ne bajja eri Dawudi okumuyamba, okutuusa lwe baafuuka eggye ddene, erifaanana eggye lya Katonda.\n23 Era gino gye miwendo gy'emitwe gy'abo abaakwata ebyokulwanyisa okulwana, abajja eri Dawudi e Kebbulooni, okukyusa obwakabaka bwa Sawulo eri ye, ng'ekigambo kya Mukama bwe kyali.\n24 Abaana ba Yuda abaakwatanga engabo n'effumu baali kakaaga mu lunaana abaakwata ebyokulwanyisa okulwana.\n25 Ku baana ba Simyoni abasajja ab'amaanyi abazira okulwana, kasanvu mu kikumi.\n26 Ne ku baana ba Leevi, enkumi nnya mu lukaaga.\n27 Era Yekoyaada ye yali omukulembezi w'ennyumba ya Alooni, era ne waba wamu naye enkumi ssatu mu lusanvu;\n28 ne Zadooki, omulenzi ow'amaanyi omuzira, ne ku nnyumba ya kitaawe, abaami amakumi abiri mu babiri.\n29 Ne ku baana ba Benyamini, baganda ba Sawulo, enkumi ssatu: kubanga okutuusa ku biro ebyo abasinga obungi baali banyweredde ku nnyumba ya Sawulo.\n30 Ne ku baana ba Efulayimu, obukumi bubiri mu lunaana, abasajja ab'amaanyi abazira, abasajja abaayatiikirira mu nayumba za bajjajjaabwe.\n31 Ne ku kitundu ky'ekika kya Manase, kakumi mu kanaana, abaayatulwa amanaya gaabwe okujja okufuula Dawudi kabaka.\n32 Ne ku baana ba Isakaali, abasajja abaategeera ebiro bwe byali, okumanya ebigwaLi nidde Isiraeri okukola; emitwe gyabwe gyali ebikumi bibiri; ne baganda baabwe bonna baagonderanga okulsgira kwabwe.\n33 Ku Zebbulooni abo abaayinza okutabaala mu ggye, abaayinza okusimba ennyiriri, n'ebyokulwanyisa eby'engeri zonna, obukumi butaano; era abaayinza okusimba (enayiriri,) so abataali ba mitima ebiri.\n34 Ne ku Nafutaali, abaami lukumi, era wamu n'abo abalina engabo n'effumu, obukumi busatu mu kasanvu.\n35 Ne ku Badani abaayinza okusimba nnyiriri, obukumi bubiri mu kanaana mu lukaaga.\n36 Ne ku Aseri, abaayinza okutabaala mu ggye, abaayinza okusimba ennyiriri, obukumi buna.\n37 N'emitala wa Yoludaani, ku Balewubeeni n'Abagaadi ne ku kitundu ky'ekika kya Manase, nga balina ebyokulwaayisa eby'engeri zonna olw'olutalo, kasiriivu mu obukumi bubiri.\n38 Abo bonna, abasajja abalwanyi, abaayinza okusimba ennyiriri, ne bajja n'omutima ogwatuukirira e Kebbulooni, okufuula Dawudi kabaka wa Isiraeri yenna: era n'Abaisiraeri abalala bonna baalina omutima gumu okufuula Dawudi kabaka.\n39 Awo ne bamalayo wamu ne Dawudi ennaku ssatu nga balya era nga benywa: kubanga baganda baabwe baali babategekedde.\n40 Era nate abo abaabali okumpi, okutuuka ku Isakaali ne Zebbulooni ne Nafutaali, ne baleeta emigaati ku ndogoyi ne ku ŋŋamira ne ku nnyumba ne ku nte, ebyokulya eby'obutta; n'ebitole eby'ettiini n'ebirimba eby'ezabbibu enkalu n'omwenge n'amafuta n'ente n'endiga nnyingi: kubanga mu Isiraeri nga mulimu essanyu.\n1 Awo Dawudi n'ateesa n'abaami b'enkumi n'ab'ebikumi, buli mukulu.\n2 Dawudi n'agamba ekkuŋŋaaniro lyonna erya Isiraeri nti Oba nga musiima bwe mutyo, era oba nga kivudde eri Mukama Katonda waffe, tutume wonna wonna eri baganda baffe abasigaddewo mu nsi yonna eya Isiraeri, bakabona n'Abaleevi be bali nabo mu bibuga byabwe, ebiriko ebyalo, bakuŋŋaanire gye tuli;\n3 tukomyewo gye tuli essanduuko ya Katonda waffe: kubanga tetwagyebuuzangako kigambo mu mirembe gya Sawulo.\n4 Ekkuŋŋaaniro lyonna ne boogera nga banaakola bwe batyo: kubanga ekigambo kyali kirungi mu maaso g'abantu bonna.\n5 Awo Dawudi n'akuŋŋaanya Isiraeri yenna, okuva ku Sikoli akagga ak'e Misiri okutuuka awayingirirwa e Kamasi, okuleeta essanduuko ya Katonda nga bagiggYa e Kiriyasuyalimu.\n6 Dawudi n'ayambuka ne Isiraeri yenna e Baala, ye Kiriyasuyalimu, ekya Yuda, okukimayo essanduuko ya Katonda, Mukama atuula ku bakerubi, ayitibwa Erinnya lye nnyini.\n7 Ne basitulira essanduuko ya Katonda ku ggaali criggya, ne bagiggya mu nnyumba ya Abinadaabu; Uzza ne Akiyo ne bagoba eggaali.\n8 Dawudi ne Isiraeri yenna ne bazannyira mu maaso ga Katonda n'amaanyi gaabwe gonna; nga bayimba era nga bakuba ennanga n'entongooli, n'ebitaasa n'ebisaala, n'amakondeere.\n9 Awo bwe baatuuka ku gguuliro lya Kidoni, Uzza n'agolola omukono gwe okukwata essanduuko; kubanga ente zeesitadde.\n10 Obusungu bwa Mukama ne bubuubuukira Uzza, n'amutta, kubanga yagolola omukono gwe ku ssanduuko: n'afiira eyo mu maaso ga Katonda.\n11 Dawudi n'anyiiga kubanga Mukama ng'awamatukidde Uzza: n'ayita ekifo ekyo Perezuzza, ne leero.\n12 Dawudi n'atya Katonda ku lunaku olwo, ng'ayogera nti Naakomyawo ntya essanduuko ya Katonda eka ewange?\n13 Awo Dawudi n'ataleeta ssanduuko okugireeta gy'ali mu kibuga kya Dawudi, naye n'agikyamya mu nnyumba ya Obededomu\tOmugitti.\n14 Essanduuko ya Katonda n'emala emyezi esatu ng'eri n'aba Obededomu mu nnyumba ye: Mukama n'awa omukisa ennyumba ya Obededomu ne byonna bye yalina.\n1 Kiramu kabaka w'e Ttuulo n'atuma ababaka eri Dawudi n'emivule n'abazimbi b'amayinja n'ababazzi, okumuzimbira ennyumba.\n2 Dawudi n'ategeera nga Mukama amunywezezza okuba kabaka wa Isiraeri, kubanga obwakabaka bwe bwagulumizibwa waggulu, olw'abantu be Isiraeri.\n3 Awo Dawudi ne yeeyongera okuwasa abakazi e Yerusaalemi a Dawudi ne yeeyongera okuzaala abaana ab'obulenzi n'ab'obuwala.\n4 Era gano ge mannya g'abaana be yazaalira e Yerusaalemi; Sammuwa ne Sobabu, Nasani ne Sulemaani;\n5 ne Ibukali ne Eriswa ne Erupereti;\n6 ne Noga ne Nefegi ne Yafiya;\n7 ne Erisaama ne Beeriyadda ne Erifereti.\n8 Awo Abafirisuuti bwe baawulira Dawudi ng'afukiddwako amafuta okuba kabaka wa Isiraeri yenna, Abafirisuuti bonna ne bambuka okunoonya Dawudi: Dawudi n'akiwulira, n'abatabaala.\n9 Era Abafirisuuti baali bazze ne bazinda ekiwonvu Lefayimu.\n10 Dawudi n'abuuza Katonda ng'ayogera nti Ntabaale Abafirisuuti? era onoobagabula mu mukono gwange? Mukama n'amugamba nti Tabaala; kubanga ndibagabula mu mukono gwo.\n11 Awo ne batabaala e Baaluperazimu, Dawudi n'abakubira eyo; Dawudi n'ayogera nti Katonda amenye abalabe bange n'omukono gwange, ng'amazzi bwe gamenyeka. Ekifo ekyo kyebaava bakituuma erinnya Baaluperazimu.\n12 Ne baleka eyo bakatonda baabwe; Dawudi n'alagira ne babookya omuliro.\n13 Abafirisuuti ne bazinda ekiwonvu nate olw'okubiri.\n14 Dawudi n'abuuza nate Katonda; Katonda n'amugamba nti Totabaala okubagoberera: kyuka obaveeko, obatuukeko ng'abafuluma mu maaso g'emitugunda.Dawudi n'abuuza nate Katonda; Katonda n'amugamba nti Totabaala okubagoberera: kyuka obaveeko, obatuukeko ng'abafuluma mu maaso g'emitugunda.\n15 Awo olunaatuuka bw'onoowulira eddoboozi ery'okutambula ku masanso g'emitugunda, n'olyoka otabaala: kubanga Katonda atabadde okukukulembera okukuba eggye ery'Abafirisuuti.\n16 Dawudi n'akola nga Katonda bwe yamulagira: ne bakuba eggye ery'Abafirisuuti okuva e Gibyoni okutuuka e Gezeri.\n17 Ettutumo lya Dawudi ne libuna ensi zonna; Mukama n'aleeta entiisa ye ku mawanga gonna.\n1 Awo Dawudi ne yeezimbira enayuniba mu kibuga kya Dawudi: n'ategekera essanduuko ya Katonda ekifo, n'agikubira eweema.\n2 Awo Dawudi n'ayogera nti Si kirungi omuntu yenna okusitula essanduuko ya Katonda wabula Abaleevi: kubanga abo Mukama be yalonda okusitulanga essanduuko ya Katonda, n'okumuweerezanga ennaku\tzonna.\n3 Awo\tDawudi n'akŋŋaanya Isiraeri yenna e Yerusaalemi, okulinnyisa essanduuko ya Mukama mu kifo kyayo kye yali agitegekedde.\n4 Dawudi n'akuŋŋaanya batabani ba Alooni n'Abaleevi:\n5 ku batabani ba Kokasi; Uliyeri omukulu, ne baganda be kikumi mu abiri:\n6 ku batabani ba Merali; Asaya omukulu, ne baganda be ebikumi bibiri mu abiri;\n7 ku batabani ba Gerusomu: Yoweeri omukulu, ne baganda be kikumi mu asatu:\n8 ku batabani ba Erizafani; Semaaya omukulu, ne baganda be ebikumi bibiri:\n9 ku batabani ba Kebbulooni; Eryeri omukulu, ne baganda be kinaana:\n10 ku batabani ba Wuziyeeri; Amminadaabu omukulu, ne baganda be kikumi mu kkumi na babiri.\n11 Dawudi n'ayita Zadoki ne Abiyasaali bakabona, n'Abaleevi, Uliyeri ne Asaya ne Yoweeri, Semaaya ne Eryeri ne Amminadaabu,\n12 n'abagamba nti Mmwe muli mitwe gye nnyumba za bajjajjaabwe ez'Abaleevi: mwetukuze, mmwe era ne baganda bammwe, mulyoke muli.nnyise essanduuko ya Mukama Katonda wa Isiraeri mu kifo kye ngitegekedde.\n13 Kubanga temwasooka kugisitula, Mukama Katonda waffe kyeyava atuwamatukira, kubanga tetwamunoonya neekiragiro bwe kyali.\n14 Awo balmbona n'Abaleevi ne beetukuza okulinnyisa essanduuko ya Mukama Katonda wa Isiraeri.\n15 Abaana b'Abaleevi ne basitulira essanduuko ya Katonda ku bibegabega byabwe n'emisituliro gyako nga Musa bwe yalagira ng'ekigambo kya Mukama bwe kyali.\n16 Dawudi n'agamba Abaleevi abakulu okulonda baganda baabwe abayimbi, nga balina ebivuga, entongooli n'ennanga n'ebitaasa, nga babikuba era nga bayimusa eddoboozi n'essanyu,\n17 Awo Abaleevi ne balonda Kemani mutabani wa Yoweeri; ne ku baganda be, Asafu mutabani wa Berekiya; ne ku batabani ba Merali baganda baabwe, Esani mutabani wa Kusaya;\n18 era wamu nabo baganda baabwe ab'omutindo ogw'okubiri, Zekkaliya, Beni, ne Yaaziyeri, ne Semiramosi, ne Yekyeri, ne Unni, Eriyaabu, ne Benaya, ne Maaseya, ne Mattisiya, ne Erifereku, ne Mikuneya, ne Obededomu, ne Yeyeeri, abaggazi.\n19 Awo abayimbi, Kemani, Asafu, ne Esani, ne balondebwa, nga balina ebitaasa eby'ebikomo okuvuga;\n20 Zekkaliya, ne Aziyeri, ne Semiramosi, ne Yekyeri, ne Unni, ne Eriyaabu, ne Maaseya, ne Benaya, nga balina entongooli ez'ekyalamosi;\n21 ne Maitisiya, ne Erifereku, ne Mikuneya, ne Obededomu, lie Yeyeeri, ne Azaziya, nga balina ennanga ez'ekisemiaisi, ez'ohuleeterezanga.\n22 Ne Kenaniya omukulu w'Abaleevi ye yalabirira nga\tokuyimba:\tye yayigirizanga eby'okuyimba kubanga mutegeevu.\n23 Ne Berekiya ne Erukaana be baali abaggazi ab'oku ssanduuko.\n24 Ne Sebaniya ne Yosafaati ne Nesaneri ne Amasayi ne Zekkaliya ne Benaya ne Eryeza bakabona be baafuuwanga amakondeere mu maaso g'essanduuko ya Katonda: ne Obededomu ne Yekiya be baali abaBBazi ab'oku ssanduuko.\n25 Awo Dawudi n'abakadde ba Isiraeri n'abaami b'enkumi ne bagenda okulinuyisa essanduuko ey'endagaano ya Mukama okugiggya mu nnyumba ya Obededomu n'essanyu:\n26 awo olwatuuka Katonda bwe yayamba Abaleevi abaasitula essanduuko ey'endagaano ya Mukama, ne bawaayo ente musanvu n'embuzi ennume musanvu.\n27 Dawudi n'ayambala omunagiro ogwa bafuta ennungi, n'Abaleevi bonna abaasitula essanduuko n'abayimbi ne Kenaniya omukulu w'okuyimba wamu n'abayimbi: era Dawudi yali ayambadde ekkanzu eya bafuta,\n28 Bwe batyo Isiraeri yenna ne balinnyisa essanduuko ey'endagaano ya Mukama n'okwogerera waggulu n'eddoboozi ery'eŋŋombe n'amakondeere n'ebisaala nga bakuba nnyo entongooli n'ennanga.\n29 Awo\tolwatuuka essanduuko ey'endagaano ya Mukama bwe yali ng'ejja mu kibuga kya Dawudi, Mikali muwala wa Sawulo n'alingiza mu ddirisa, n'alaba kabaka Dawudi ng'azina era ng'azannya; n'amunyooma mu mutima gwe.\n1 Ne bayingiza essanduuko ya Katonda, ne bagisimba wakati mu weema Dawudi gye yagikubira: ne baweerayo ebiweebwayo ebyokebwa n'ebiweebwayo olw'emirembe mu maaso ga Katonda.\n2 Awo Dawudi bwe yamala okuwaayo ekiweebwayo ekyokebwa n'ebiweebwayo olw'emirembe, n'asabira abantu omukisa mu linnya lya Mukama.\n3 N'agabira buli muntu mu Isiraeri, abasajja era n'abakazi, buli muntu omugaati n'omugabo ogw'ennyama n'ekitole eky'ezabbibu enkalu.\n4 Era n'assaawo abamu ku Baleevi okuweerezanga mu maaso g'essanduuko ya Mukama, n'okuJjukizanga n'okwebazanga Mukama, Katonda wa Isiraeri n'okumutenderezanga:\n5 Asafu omukulu, addirira Zekkaliya, Yeyeeri, ne Semiramosi, ne Yekyeri, ne Mattisiya, ne Eriyaabu, ne Benaya, ne Obededomu, ne Yeyeeri, nga balina entongooli n'ennanga; ne Asafu ng'alina ebitaasa nga bivuga nnyo;\n6 ne Benaya ne Yakaziyeeri bakabona nga balina amakondeere ennaku zonna mu maaso g'essanduuko ey'endagaano ya Katonda.\n7 Awo ku lunaku, olwo Dawudi kwe yasookera okulagira okwebaza Mukama n'omukono gwa Asafu ne baganda be.\n8 Mwebaze Mukama, mukaabirire erinnya lye; Mumanyise ebikolwa bye mu mawanga.\n9 Mumuyimbire, muyimbe okumutendereza; Mwogere ku by'amagero bye byonna.\n10 Mwenyuniirize olw'erinnya lye ettukuvu; Omutima gw'abo abanoonya Mukama gusanyuke.\n11 Munoonye Mukama n'amaanyi ge; Munoonye amaaso ge ennaku zonna.\n12 Mujjukire eby'amagero bye bye yakola; Eby'ekitalo bye, n'emisango egy'akamwa ke;\n13 Mmwe ezzadde lya Isiraeri omuddu we, Mmwe abaana ba Yakobo, abalonde be.\n14 Oyo ye Mukama Katonda waffe: Emisango gye gibuna ensi zonna.\n15 Mujjukire endagaano ye ennaku zonna. Ekigambo kye yalagira emirembe olukumi:\n16 (Endagaano) gye yalagaana ne Ibulayimu, N'ekirayiro kye yalayirira Isaaka;\n17 N'ekyo n'akanyweza eri Yakobo okuba etteeka. Eri Isiraeri okuba endagaano eteriggwaawo:\n18 Ng'ayogera nti Ggwe ndiwa ensi ya Kanani, Omugabo ogw'obusika bwammwe:\n19 Bwe mwali abantu abatono omuwendo gwammwe; Weewaawo, abatono ennyo, era abo batambuze omwo;\n20 Ne batambulatambulanga mu mawanga agatali gamu: Nga bava mu bwakabaka ne baggukira mu bantu abalala.\n21 Teyaganya muntu kuboonoona; Weewaawo, yanenya bakabaka ku lwabwe;\n22 Ng'ayogera nti Temukomanga ku abo be nnafukako amafuta, So temukolanga bubi bannabbi bange.\n23 Muyimbire Mukama, mmwe ensi zonna; Mwolese obulokozi bwe buli lunaku buli lunaku.\n24 Mubuulire ekitiibwa kye mu mawanga, Eby'amagero bye mu bantu bonna.\n25 Kubanga\tMukama\tmukulu, era agwana okutenderezebwa ennyo: Era agwana okutiibwa okusinga bakatonda bonna.\n26 Kubanga bakatonda bonna ab'amawanga bye bifaananyi: Naye Mukama ye yakola eggulu.\n27 Ekitiibwa n'obukulu biri mu maaso ge: Amaanyi n'essanyu biri mu kifo kye.\n28 Muwe Mukama, mmwe ebika eby'amawanga, Muwe Mukama ekitiibwa n'amaanyi.\n29 Muwe Mukama ekitiibwa ekigwanira erinnya lye: Muleete ekiweebwayo, mujje mu maaso ge: Musinze Mukama mu bulungi obw'obutukuvu:\n30 Mukankane mu maaso ge, mmwe ensi zonna: Era n'ensi enywera n'okuyinza n'eteyinza kusagaasagana.\n31 Eggulu lisanyuke, era n'ensi ejaguze; Boogere mu mawanga nti Mukama afuga.\n32 Ennyanja ewuume, n'okujjula kwayo; Ennimiro ejaguze, n'ebigirimu byonna;\n33 Emiti egy'omu kibira ne giryoka giyimba olw'essanyu mu maaso ga Mukama,Kubanga ajja okusalira ensi emisango.\n34 Kale mwebaze Mukama; kubanga mulungi: Kubanga okusaasira kwe kubeerera emirembe gyonna.\n35 Mwogere nti Otulokole, ai Katonda ow'obulokozi bwaffe, Otukuŋŋaanye otuwonye mu mawanga, Okwebaza erinnya lyo ettukuvu, N'okujaguliza ettendo lyo.\n36 Yeebazibwe Mukama, Katonda wa Isiraeri, Okuva mu mirembe gyonna okutuuka mu mirembe gyonna. Awo abantu bonna ne boogera nti Amiina, ne batendereza Mukama.\n37 Awo n'aleka eyo mu maaso g'essanduuko ey'endagaano ya Mukama Asafu ne baganda be, okuweererezanga mu maaso g'essanduuko obutayosangawo, ng'omulimu ogwa buli lunaku bwe gwayagalanga:\n38 ne Obededomu ne baganda baabwe, nkaaga mu munaana; era ne Obededomu mutabani wa Yedusuni ne Kosa okuba abaggazi;\n39 ne Zadoki kabona, ne baganda be bakabona, mu maaso g'eweema ya Mukama mu kifo ekigulumivu ekyali e Gibyoni,\n40 okuweerangayo ebiweebwayo ebyokebwa eri Mukama ku kyoto eky'ebiweebwayo ebyokebwa obutayosa enkya n'akawungeezi, nga byonna bwe biri ebyawandiikibwa mu mateeka ga Mukama. Be yalagira Isiraeri;\n41 era wamu nabo Kemani ne Yedusuni, n'abalala abaalondebwa, abaayatulwa amannya gaabwe, okwebaza Mukama kubanga okusaasira kwe (kubeerera) emirembe gyonna;\n42 era wamu nabo Kemani ne Yedusuni nga balina amakondeere n'ebitaasa olw'abo abagenda okubikuba, era (nga balina) ebireeta ennyimba za Katonda: ne batabani ba Yedusuni okuba ku mulyango.\n43 Abantu bonaa ne bagenda buli muntu ewuwe: Dawudi n'addayo okusabira ennyumba ye omukisa.\n1 Awo olwatuuka Dawudi bwe yabeera mu nnyumba ye, Dawudi n'agamba Nasani nabbi nti Laba, nu mbeera mu nnyumba ey'emivule, naye essanduuko ey'endagaano ya Mukama ebeera wansi w'ebitimbe.\n6 Mu bifo byonna gye nnaakatambula ne Isiraeri yenna nali njogedde ekigambo n'omulamuzi yenna ku balamuzi ba Isiraeri, be nnalagira kuliisa abantu bange, nga njogera nti Kiki ekyabalobera okunzimbira ennyumba ey'emivule?\n8 era nabeeranga naawe buli gye wagendanga, ne mmalawo abalabe bo bonna mu maaso go; era ndikuwa erinnya okufaanana erinnya ly'abakulu abalimu nsi.\n22 Kubanga abantu bo Isiraeri wabafuula abantu bo; ggwe\temirembe\tgyonna: naawe, Mukama, wafuuka Katonda waabwe.\n25 Kubanga ggwe, ai Katonda wange, obikkulidde omuddu wo ng'olimuzimbira ennyumba: omuddu wo kyawdde alaba okusaba mu maaso go.\n1 Awo oluvannyuma lw'ebyo olwatuuka Dawudi n'akuba Abafirisuuti n'abawangula, n'aggya Gaasi n'ebyalo byako mu mukono gw'Abafirisuuti.\n2 N'akuba Mowaabu; Abamowaabu ne bafuuka baddu ba Dawudi, ne bamuleeteranga ebirabo.\n3 Dawudi n'akuba Kadalezeri kabaka w'e Zoba okutuusa e Kamasi, bwe yali ng'agenda okunyweza okufuga kwe ku mugga Fulaati.\n4 Dawudi n’amunyagako amagaali lukumi, n'abeebagala embalaasi kasanvu, n'abatambula n'ebigere obukumi bubiri: Dawudi n’azitema enteega embalaasi zonna ez'amagaali, naye n'aterekako ez'amagaali kikumi.\n5 Awo Abasuuli ab'e Ddamasiko bwe bajja okudduukirira Kadalezeri kabaka w'e Zoba, Dawudi n'atta ku Basuuli abasajja obukumi bubiri mu enkumi bbiri.\n6 Awo Dawudi n'ateeka (ebigo) mu Busuuli obw'e Ddamasiko; Abasuuli ne bafuuka baddu ba Dawudi ne baleetanga ebirabo. Mukama n'awanga Dawudi okuwangula buli gye yagendanga.\n7 Dawudi n'anyaga engabo eza zaabu ezaali ku baddu ba Kadalezeri n'azitwala e Yerusaalemi.\n8 Ne mu Tibukasi ne mu Kuni, ebibuga bya Kadalezeri, Dawudi n'aggyamu ebikomo bingi nnyo, Sulemaani bye yakoza ennyanja ey'ekikomo, n'empagi, n'ebintu eby'ebikomo.\n9 Awo Toowu kabaka w'e Kamasi bwe yawulira nga Dawudi akubye eggye lyonna erya Kadalezeri kabaka w'e Zoba,\n10 n'atuma Kadolamu mutabani we eri kabaka Dawudi okumulamusa n'okumwebaza kubanga alwanye ne Kadalezeri n'amukuba; kubanga Kadalezeri yalwananga ne Toowu; era n'ebintu ebya zaabu n'effeeza n'ebikomo eby'engeri zonna byali naye.\n11 Era n'ebyo kabaka Dawudi n'abiwonga eri Mukama, wamu n'effeeza n'ezaabu bye yanyaga mu mawanga gonna; Edomu ne Mowaabu n'abaana ba Amoni n'Abafirisuuti ne Amaleki.\n12 Era nate Abisaayi mutabani wa Zeruyiya n'atta ku Baedomu mu Kiwonvu eky'Omunnyo lukumi mu lunaana.\n13 N'ateeka ebigo mu Edomu; Abaedomu bonna ne bafuuka baddu ba Dawudi. Mukama n'awa Dawudi okuwangula buli gye yagendanga yonna.\n14 Dawudi n'afuga Isiraeri yenna; n'atuukiriza emisango n'eby'ensonga eri abantu be bonna:\n15 Yowaabu mutabani wa Zeruyiya ye yali omukulu w'eggye; ne Yekosafaati mutabani wa Akirudi Ye yali omujjukiza.\n16 Ne Zadoki mutabani wa Akitubu ne Abimereki mutabani wa Abiyasaali be baali bakabona; ne Savusa ye yali omuwandiisi;\n17 ne Benaya mutabani wa Yekoyaada ye yali omukulu w'Abakeresi n'Abaperesi; ne batabani ba Dawudi be baali abakulu okwetooloola kabaka.\n1 Awo olwatuuka oluvannyuma lw'ebyo Nakasi kabaka w'abaana ba Amoni n'afa, mutabani we n'afuga mu kifo kye.\n2 Dawudi n'ayogera nti Naalaga eby'ekisa Kanuni mutabani wa Nakasi, kubanga kitaawe yandaga eby'ekisa. Awo Dawudi n'atuma ababaka okumukuba8iza olwa kitaawe: Abaddu ba Dawudi ne bajja mu nsi y'abaana ba Amoni eri Kanuni, okumukubagiza.\n3 Naye abakungu b'abaana ba Amoni ne bagamba Kanuni nti Olowooza nga Dawudi assaamu ekitiibwa kitaawo, n'okutuma n'akutumira abakubagiza? abaddu be tebazze okunoonya n'okumenya n'okuketta ensi?\n4 Awo Kanuni n'addira abaddu ba Dawudi n'abamwa, n'asalira ebyambalo byabwe wakati, okukoma ku matako gaabwe, n'abasindika.\n5 Awo abamu ne bagenda ne babuulira Dawudi bye babakoze abasajja. N'atuma okubasisinkana; kubanga abasajja nga bakwatiddwa nnyo ensonyi. Kabaka n'ayogera nti Mubeere e Yeriko okutuusa ebirevu byammwe lwe birikula, mulyoke mukomewo.\n6 Awo abaana ba Amoni bwe baalaba nga bamutamye Dawudi, Kanuni n'abaana ba Amoni ne baweereza talanta eza ffeeza lukumi okuigulirira amagaali n'abeebagala embalaasi mu Mesopotamiya ne mu Alamumaaka, ne mu Zoba.\n7 Awo ne bagulirira amagaali obukumi busatu mu enkumi bbiri ne kabaka w’e Maaka n'abantu be; ne bajja ne basiisira okwolekera Medeba. Abaana ba Amoni ne bakuŋŋaana okuva mu bibuga byabwe ne bajja okulwana.\n8 Awo Dawudi bwe yakiwulira n'agaba Yowaabu n'eggye lyonna ery'abasajja ab'amaanyi.\n9 Awo absana ba Amoni ne batabaala, ne basimbira ennyiriri.awali wankaaki w'ekibuga ne bakabaka abaali bazze baali bokka ku ttale:\n10 Awo' Yowaabu bwe yalaba ng'olutalo balusimbye mu maaso ge n'ennyuma we, n'alonda ku basajja bonna aba Isiraeri abalonde, n'abasimba ennyiriri okulwana n'Abasuuli.\n11 N'abantu abalala bonna n'abateresa mu mukono gwa Abisaayi muganda we, ne basimba ennyiriri okulwana\tn'abaana\tba Amoni.\n12 N'ayogera nti Abasuuli bwe banannyinga amaanyi, kale ggwe ononnyamba: naye abaana ba Amooni bwe banaakuyinga amaanyi, kale nze naakuyamba.\n13 Guma omwoyo, twerage obusajja olw'abantu baffe, n'olw'ebibuga bya Katonda waffe: era Mukama akole ekyo ky'anaasiima.\n14 Awo Yowaabu n'abantu abali naye ne basembera mu maaso g'Abasuuli okulwana; ne badduka mu maaso ge.\n15 Awo abaana ba Amoni bwe baalaba Abasuuli nga badduse, era nabo bwe batyo ne badduka mu maaso ga Abisaayi muganda we, ne bayingira mu kibuga. Awo Yowaabu n'ajja e Yerusaalemi.\n16 Awo Abasuuli bwe baalaba nga bagobeddwa mu maaso ga Isiraeri, ne batuma ababaka, ne baggyayo Abasuuli abaali emitala w'Omugga, ne Sofaki omukulu w'eggye lya Kadalezeri nga ye mugabe.\n17 Ne babuulira Dawudi; n'akuŋŋaanya Isiraeri yenna n'asomoka Yoludaani, n'abatuukako n'asimba ennyiriri okulwana nabo. Awo Dawudi bwe yamala okusimba ennyiriri okulwana n'Abasuuli, ne balwana naye.\n18 Abasuuli ne badduka mu maaso ga Isiraeri; Dawudi n'atta ku Basuuli abasajja ab'omu magaali kasanvu, n'abatambula n'ebigere obukumi buna, n'atta Sofaki omukulu w'eggye.\n19 Awo abaddu ba Kadalezeri bwe baalaba nga bagobeddwa mu maaso ga Isiraeri, ne batabagana ne Dawudi, ne bamuweereza; so n'Abasuuli ne batakkiriza kuyamba abaana ba Amoni nate olw'okubiri.\n1 Awo olwatuuka omwaka bwe gwatuukirira mu kiseera bakabaka mwe batabaalira, Yowaabu n'atabaaza amaanyi ag'eggye, n'azisa ensi y'abaana ba Amoni, n'ajja n'azingiza Labba. Naye Dawudi n'asigala e Yerusaalemi. Yowaabu n'amenya Labba, n'akisuula.\n2 Awo Dawudi n'aggya engule ya kabaka waabwe ku mutwe gwe, n'alaba obuzito bwayo talanta ya zaabu, era nga mulimu amayinja ag'omuwendo omungi; ne bagiteeka ku mutwe gwa Dawudi: n'aggyamu omunyago ogw'omu kibuga mungi nnyo.\n3 N'aggyamu abantu abaali omwo; n'abasala n'emisumeeno n'amannyo ag'ebyuma n'embazzi. Era bw'atyo Dawudi bwe yakola ebibuga byonna eby'abaana ba Amoni. Dawudi n'abantu bonna ne baddayo e Yerusaalemi.\n4 Awo olwatuuka oluvannyuma lw'ebyo ne waba entalo e Gezeri n'Abafirisuuti: awo Sibbekayi Omukusasi n'atta Sippayi ow'oku baana b'erintu: ne bawangulwa.\n5 Ne waba nate entalo n'Abafirisuuti; Erukanani mutabani wa Yayiri n'atta Lakami muganda wa Goliyaasi Omugitti, olunyago lw'effumu lye lwali ng'omuti ogulukirwako engoye.\n6 Ne waba nate entalo e Gaasi, eyali omusajja omuwanvu ennyo, engalo ze n'obugere bwe amakumi abiri mu buna, buli mukono mukaaga, na buli kigere mukaaga; era naye yazaalirwa erintu eryo.\n7 Awo bwe yasoomoza Isiraeri, Yonasaani mutabani wa Simeeya muganda wa Dawudi n'amutta.\n8 Abo baazaalirwa erintu eryo e Gaasi; ne bagwa n'omukono gwa Dawudi, n'omukono gw'abaddu be.


Olunaku lwe nasisinkana Gen. Kasirye Ggwanga: Embwa, Emmundu, Abaana, Galubindi n'obutonde bibadde kikulu nnyo mu bulamu bwe - Watchdog Uganda\nOlunaku lwe nasisinkana Gen. Kasirye Ggwanga: Embwa, Emmundu, Abaana, Galubindi n’obutonde bibadde kikulu nnyo mu bulamu bwe\n12th June 2020 at 12:53\nMunnamawulire Moses Kizito Buule nga abuuza ku Gen. Kasirye Ggwanga lwe yamusisinkana ku Faamu ye E Banda Kyandaaza\nOBULAMU bwa munnamaggye Gen. Samuel Wasswa Kasirye Ggwanga Gawalaeggabi eyatuvudde ku maaso gye buvuddeko buli muntu eyali amusisinkanyeko amwogerako bubwe saako n’olugero buli muntu ayogera lulwe.\nAmannya gange nze Moses Kizito Buule ndi munnamawulire agakoledde kati emyaka egisoba mu 8, nga ennaku z’omwezi 20.12.2019 nayitibwa mukadde waffe omugenzi kati Gen, Kasirye Ggwanga nga ansabye mukyalireko wali ku Faamu ye emanyiddwanga Camp David esangibwa ku kyalo Banda Kyandaaza mu Gombolola ye Nakisunga e Mukono.\nOlw’okuba nange nzaalibwa ku kimu ku bitundu ebirinaanye Faamu eno nasooka ne ntyamu kko olw’okuba mmaze ebbanga nga mpulira nti mukambwe nnyo, era nga muwulirako ne ngambo endala nti akuba abantu kibooko, abasibira ku faamu ye ne bilala kale nafunamu okutya nga omuntu, naye ne nguma nga omusajja eyatendekebwa omulimu gwa mawulire ne nsalawo okugenda mukyalireko tunyumyemu.\nNasalawo obutagenda nzekka nategezaako munnamawulire munange MIKE SEGAWA amperekereko tugende ffenna kubanga naye yali yantegeezaako emabega nga bwe yali ayagala okubaako emboozi eyakafubo gyanyumyamu ne Gen Ggwanga.\nOlunaku lwe twalagaana nga lutuuse twessa mu ddene ne tugenda e Camp David okusisingana Ggwanga, era bwe twatuuka ku Geeti esooka eyali yakolebwa mu miti twasooka ne tulowooza oba tubuze kubanga twali tusuubira okusanga amatiribona ga geeti kubanga amaka ga Genero omulamba mu Uganda wano omuntu yenna aba asuubira nti gaamaanyi okusinziira ku kitiibwa kye.\nBwe twatunula ebbali twalabawo weema eyali enkadde ddala era omwafubutuka omusilikale wa UPDF eyali abagalidde omugemera wala natubuuza kye twali twagala, mu buwombeefu obungi ne tumuddamu nti twali bagenyi ba Gen. Ggwanga, najjayo ekitabo kyabagenyi ne tuwandiikamu.\nOno yatulagira okweyongerayo ku geeti ey’okubiri nga wano ate era we twasanga abaselikale abalala ne bakola mu mulimu gw’okutwaza saako n’okutubuuza ffe baani abaagala okwogera ne mukama waabwe ku ssawa ezo kubanga yali alabika nga awummuddemu kko.\nTwabeyanjulira nga bannamawulire omu kubo nagamba nti yali amugambye nti alina abagenyi, kwe kumukubira essimu ne bamutegeeza nti Buule ne Segawa baatuse we bali mu Faamu, yabalagira batutwale abagenyi we batuukira ne twambuka mu miti emingi saako ne bitooke tugenda okuzza amaaso nga ku weema kwe tulaba omukulu mwe yali asula ekyatwewunyisa ennyo kubanga twali tusuubira Goloofa.\nGgwanga atwaniriza mu butongole ku Campa David\nYavaayo mu weema naye nga alabika mukoowu nnyo kyokka ekyasinga okutwewunyisa kwe kututegeeza nga bwe yalina okutwaniriza mu butongole e Camp David, wano yasikayo emmundu ye era nagikookinga mu ngeri ey’olusaago ne kyaddirira kwe kukuba amasasi 3 mu bbanga ekyatutiisa ennyo, kyokka nga abantu abaali mu nnimiro nga balima saako nabaselikale be tebekangamu yadde.\nWakati mu kutya twebuuza ekituleese ewa munnamaggye Ggwanga, naye twamala ne tuguma kubanga ye yali yatuyise nga mikwano gye.\nAwo yatulagira okusemberera weema we yali atudde naye nga amagulu ffena gatukankana olwe Mbwaye emanyiddwa nga Bbo eyali ennene okukira empologoma nga nayo etwekebejja okukamala.\nOluvanyuma Ggwanga yafuluma mu weema ye nga alina emmundu ye ennene gye yali akozesezza okukuba amasasi mu bbanga, pakiti ya sigara saako ne ccupa ya Uganda waragi ekimu ku bintu ebyayongera okututiisa ennyo.\nYatubuuza mu ddoboozi ery’omwanguaka nti mukimyeki wano? era mungambaki? kino nakyo kyatukuba wala kubanga twali tumanyi nti amanyi lwaki wetuli naye ate okutubuuza twalaba nga oba oli awo tuli mu kifi kikyamu, kyokka ne tumujjukiza nti ye yatuwa olunaku olwo okugenda tunyumyemu.\nAbakuumi babuza Galubindi ekyaggisaayo emmundu\nWakti nga emboozi yaffe naye etandise okugwa amakerenda Ggwanga yakizuula nti yali talina Galubindi ze ku maaso, era natusaba okumusonyiwa kubanga tatera kwogera na bantu nga tataddeko Galubindi olw’okuba tayagala bantu kulaba maaso ge nti mamyufu nnyo gayinza okubatiisa.\nBwe yeekuba mu weema Galubindi teyazisangayo era awo yakomawo nga akyukidde ddala kuba amangu ago yayita omu ku bakuumi be namusoya kajogojogi we bibuuzo ku ngeri ki Galubindi ze gye zaabuze awo yali akyatama ttama naasikayo emmundu ne kigendererwa eky’okumukuba amumenye amagulu ne tutya nti ayinza okutta omuntu nga wetuli, oluvanyuma kye twazuula nti yali asaaga.\nAbakuumi ba Ggwanga babadde bamumanyi era nga bamuwulira nnyo kubanga twalaba nga gwe basuubiza okumenya amagulu tafaayo agenda mu maaso nakukola mirimu gye nakyo ekyatwewunyisa ennyo naye emitima ne gikakkana.\nAwo yakubira essimu omuntu gwe bayita Yasiin gwe twategeera oluvanyuma nti ye yali Ddereva we nga amulagira okuggya ensimbi mu bbanka saako ne nkozesa yaazo, era naamulagira aleete abalenzi mu bwangu kubanga yalina okubatulaga.\nGgwanga abadde nabaana abato\nTuba tuli awo ne zireeta emmotoka 2 okwali eya UPDF saako ne Harrier emanyiddwanga Kawundo omwafubutuka abalezi abato myaka 5-8 basatu ne beesogga ekifuma kya Genero ne ssanyu elingi, bano nno okusooka twali tumanyi bazzukulu oluvanyuma Ggwanga yatutegeeza nti baali baana be bwoya ne twewunya enkola za Genero ku myaka 67 gye yalina mu kiseera ekyo nga ate akyalinayo nabato.\nMu mmotoka era mwalimu omukyala eyali mu myaka nga 30 naye gwe twali tulowooza nti yali muwala we kyokka natutegeeza nti ye mukyala we era yamukuuma mu kiseera ekyo.\nBano bonna baali batambudde ne weema mwe baalina okusula kubanga ku faamu yeyisa nga mujaasi nga nabaana yadde bato naye baalina okugoberera enkola ze\nWano Galubindi ezaali zivuddeko embeteza zaalabika era nazisaako ku maaso, zino nga yali yazerabidde mu mmotoka era Yasiin ye yazimujjukiza.\nGgwanga twamusanga alina ekiwundu kye ssasi ku kigere\nNagezaako kwetegereza Ggwanga ne nkizuula nti yalina ekiwundu ku kigere ekisajja ekyali kikyavaamu omusaayi era nafuna obuvumu okumubuuza kiki ekyali kimutuuseeko.\nMu kwanukula Gwanga yantegeeza nti yali yeekubye essasi mu kigere nga agezaako okutaasa Embwa ye Bbo eyali ekaaba ennyo mu kiro nga waliwo empisi egikanze, nga bwe yakimanya nti empisi yali eyagala kulya mbwa ye kwe kujjayo emmundu alwanagane nayo ebyembi nga emmundu esula essasi liri mu chamber nakwata ku mmanduso essasi eryasooka lyasibira ku kigere.\nEkimu ku kyatwewunyisa twali tulowooza nti yali agenda ekiwundu kukitwala mu ddwaliro, kyokka yatugamba nti eyo tagendayo era yakwata enfuufu natabikamu obuganga bwamasasi nayiwa mu kiwundu nga lye ddagala lye yakozesa.\nOluvanyuma twanyumya ku nsonga ezenjawulo omwali ez’ebyobulimi, ez’ebyobufuzi, obuwanga saaako n’obulamu era natusibirira entanda okwali amatooke ne tuvaayo.\nTags: Banda KyandaazaCamp DavidGen. Kasirye GgwangaMike SegawaMoses Kizito BuuleYASIIN\nHow Rwandan security operatives shot Ugandan businessman more than ten times for smuggling matchboxes\nSudhir asks fired Sanyu FM staff to reapply for jobs


Mukomye okutulugunya abatalina misango, Omutanda ssi musanyufu. – Watchdog Uganda\nSSABASAJJA Kabaka Ronald Muwenda Mutebi II alaze obwenyamivu olw’ebikolwa ebikyamu ebiriwo era ebigenda mu maaso mu ggwanga ng’ekimu ku bbyo, kwe kutulugunyizibwa kw’abantu ssekinoomu ng’anabasinga olumu kizuulibwa nga baba tebalina misango. tebaba\nOkwogera bino,Ssabasajja Kabaka abadde ku kitebe kye Ggombolola Nanfumbambi Ntenjeru awategekeddwa omukolo omukulu ogwa bulungi bwansi.\nSaabasajja kabaka yagambye nti mweraliikirivu olw’amawulire agazze gatambula okuva ku ntandikwa y’omwaka guno olw’abantu banaalumanya ne ba saalumanya abatirimbulwa obw’emage n’asaba abantu naddala abavubuka okwewala okwenyigira mu bikolwa eby’ekitujju nga bino.\nKabaka ng’atuuka ku mukolo ku Ggombolola e Ntenjeru.\n“Tukolere wamu ng’oBuganda okw’ewala emize egy’engeri nga zino omuli okutta abantu,amaanyi g’emwandikozesezza mu ebyo mugakozese okukola emirimu emirala eginaabayamba okw’ekulakulanya”Ssabasajja kabaka bwe yagambye.\nMu kwongerako omutanda yalaze obw’etaavu obuli mu kukulaakulanya ebitone by’abaana era n’asaba abazadde okukomya okubasalirawo olw’ensonga nti kino ebiseera ebisinga kibajja ku mulamwa oluusi ne bakola n’ebitasaanidde olwa puleesa enyingi eba ebeteekedwako okuva mu bazadde babwe.\n“Abazadde muyitirizza okutuulilira ebitone by’abaana bamwe ekitali kituufu. Mulimu gwaffe nga abazadde okukulakulanya ebitone by’abaana baffe ate mubayambe okuzuula obulungi bye basobola n’ebyo bye batasobola olw’o Buganda busobole okukuza abavubuka ab’omugaso era abasobola okwekolelera nga bayita mu bitone byabwe” Omutanda bwe yagambye.\nSsabasajja n’abamaGgombolola mu kyaggwe.\nKabaka nate asabye abantu okuba abanyiikivu mu buli bye bakola wabula n’akukkulimira abantu abesibye ku ngombo ya gumenti okubayamba buli kiseera ne beerabira nti basobola okwekolelera okwetusaako ebirungi byonna bye baagala.\n“Njagala okutegeeza abavubuka nti ebirungi biva mu ntuuyo. Emirimu mingi gy’oyinza okukola nga tolinze gavumenti kukuduukirira okwekulakulanya ng’ogyeeko egya ofiisi abasinga ku mwe gye mwesunga. Musobola okugogola emyala n’okusima enzizi ku byalo byamwe ne mutalera ngalo ekiyinza okubaviiramu okulowooza ebikyamu”Ssaabasajja Kabaka bwe yagambye.\nOno era akubirizza abavubuka okweyuna okwewola ssente mu bibiina eby’obwegassi basobole okugaziya bizinensi zaabwe ate era bafube okulaba nga bawa ne bavubuka banaabwe emirimu nabo basobole okwekulakulanya nga kwogasse n’okwetuusaako bye baba beetaaze.\nSsabasajja kabaka yasiimye eky’abavubuka okwenyigira mu bukulembeze naddala obw’ebika eby’enjawulo era n’abasaba okukozesa ennono n’obuwangwa okukulakulanya obuganda mu ngeri zonna.\n“Mbakubiriza okutandikawo ebibiina by’obwegassi mu bika byamwe olw’ensonga nti kino kigenda kubayamba okwegatta n’okukolera awamu ng’abaganda. Njagala abaganda tubeere eky’okulabirako eri obwakabaka obulala tubeere n’eggwanga elyetongodde era eriggumivu.”Omutanda bwe yategeezezza.\nYeebazizza abakungu bonna okuva mu Buganda okwabadde katikkiro Charles Peter Mayiga,Ssekiboobo Alex Benjamin Kigongo,Johnson Muyanja Ssenyonga ssentebe w’akabondo k’ ababaka abava mu Buganda n’abalala bonna abeenyigidde mu nteekateeka zonna eza bulungi bwansi.\nBeene n’abamu ku bamaSsaza abetabye ku mukolo e ggulo.\nYe katikkiro Charles Peter Mayiga asabye abaami ba kabaka okuva mu masaza gonna ageetoolodde Obuganda okuli Kyaggwe,Ssingo,Bugerere,Buddu,Kyaddondo n’amala,okutuuzanga enkiiko okuteesa ku binaakulakulanya amagombolola gaabwe saako n’okufuba okulaba nga balambula ebifo abantu baabwe gye babeera.\nMayiga era abakuutidde okugondera omulanga gwa Ssaabasajja kabaka ogw’okukolanga bulungi bwansi buli lwa mukaaga naddala eri abakozi era n’abasaba okukeeranga ku nkya okulongoosa ebyalo gye babeera oluvanyuma bagende bakole emirimu gyabwe.\nVIDEO: Opposition sets up common terms if there's to be a serious national dialogue\n23rd July 2019 at 15:02


Bukedde Online - Mukyala wa Haruna Kitooke anobye\nMukyala wa Haruna Kitooke anobye\nEyali omubaka omukyala ow'e Lwengo bamukutte\nAdded 19th November 2016\nMUKYALA w’omuyimbi Haruna Mubiru, nnannyini wa bbandi ya Kream Production, anobye n’addukira mu Amerika yeekubire ekyeyo.\nKitooke ne Raudha ku mbaga yaabwe.\nKigambibwa nti, Raudha Ssonko Mubiru, muwala wa Ssonko, muto w’omugagga Guster Lule Ntakke nga y’omu ku bakyala ba Mubiru, gwe yagattibwa naye mu bufumbo mu 2009, yasazeewo agende anoonye ku kasente akawera wadde ng’abadde tali bubi.\nOkuva lwe yagenda mu bufumbo abadde atunda dduuka mu Kikuubo.\nEnsonda zaategeezezza nti Raudha aludde ng’ayagala agende yeekolere nga Mubiru amugaana okutuuka lwe yamugonzezza n’amukkirizisa agende.\nNga baakagattibwa, Mubiru yali mu kattu olw’ebyali bigambibwa nti Raudha yali anobye bwe yakimanya nti, Mubiru alina omukyala omulala gwe yali aganzizza nga gw’ategekedde n’amaka ge e Kabowa mu ggombolola y’e Lubaga.\nWabula mu budde obwo, Mubiru yategeeza nti amaka ago agaliko n’emizigo gya ‘boys quarters’, Mubiru yali yagazimbira mukyala we omukulu n’ategeeza nti, wadde yali yawasizza Raudha, yalaba dda Hadijah Lumala, muwala wa Moses Lumala eyali omuvuzi w’emmotoka z’empaka.\nMu April wa 2012, Mubiru yayanjulwa Hadijah eyali olubuto olukulu ku mukolo ogwaliko ebyokwerinda eby’amaanyi. Mu kiseera we yayanjulira yali yaakava e Mecca.\nEnsonda zaategeezezza Bukedde nti, Raudha teyayagadde kunoba wabula okugenda okwekolerera ng’omukazi n’okukkakkanya ku bizibu ebibatabula mu maka.\nWaliwo abalowooza nti, Raudha yagenze Bungereza kyokka Mubiru bwe yatuukiriddwa yagambye nti, yagenze Amerika era emboozi ye yagenze bw’eti; Bannange mukyala wange tannanoba wabula yagenda kujjanjaba mutoowe gwe bayita Sophie.\nWadde nga simanyi ssaza mwe yagenda mu Amerika, nkimanyi nti yagenda mu Amerika. Tayinza kunoba n’aleka mwana wa myezi munaana gwe yaakazaala. Agenda kukomawo mulinde essaawa yonna mujja kumulaba wano.\nBwe muba mwagala nnyinza n’okubawa nnamba kw’ali ne mumukubira mukakase nti ndi mutuufu.\nOlaba n’edduuka lye bagamba nti yalitunze weeriri era tayinza kulitunda kuba lya kitaawe.\nEntalo za Mubiru n’abakyala\nMu June wa 2013, Mubiru yasoomoozebwa Faridah eyayombera mu lonki ya Binyuma ku Equatorial Parking kyokka abantu ne bagumusalira nti yava mu ddya nga tebasobola kumwanjula nga yapasulwa Omuzungu. Oluvannyuma yayagala King Micheal omuyimbi naye n’amuvaako.\nMu October wa 2015, Waliwo ekifaananyi Mubiru kye yeekubisa n’omukazi nga bali mu mbeera eraga okwanjulwa kyokka Mubiru yategeeza nti oyo yali kasitoma eyamugula ayimbe ku mukolo ng’okwekubisa naye ekifaananyi, abantu baalowooza nti afunye omukazi owookusatu.\nOmwaka gwe gumu, 2015 Haruna Mubiru yatabuka ne jjajja Ronnie Nsigo eyamulangira okumusigulako mukazi we Mary Bata ng’akyali mu Kream Band. Yeegaana n’agamba nti Bata mwana muto.\nMubiru muyimbi wa nnyimba za mukwano era alina ennyimba ezibuulirira abakyala nnyingi omuli, Maama, ebyaffe byaffe, bakazi bange mukkaanye ne mukwano guma.


Gavumenti eleeta amateeka amakakkali ku basawo b’ekinnansi, eky’obuyigirize kiri ku mwanjo – Watchdog Uganda\nTugenda kulwanirira enkulakulana ya basawo banaffe, Senga Kulannama\nAb’enzikiriza y’obuwangwa ne Nnono batongozza Bbanka y’obwegassi, Tulina okuba ne ku ssente, Jjumba\nGAVUMENTI egenda kuleeta ebbago mu lukiiko lwe Ggwanga olukulu eligendereddwamu okulambika abasawo b’ekinansi wakati mu kukola omulimu gwabwe.\nEbbago lino limaze akabanga nga litekebwateekebwa oluvanyuma lwa Minisita akwasiza empisa n’obuntubulamu Father Simon Lokodo okuvaayo naalaga okw’emulugunya kwa bantu ku basawo be kinnansi ababakolako ebikolobero, omuli okubakaka omukwano, okubabbako ensimbi mu lukujjukujju ne bilala bingi.\nOkusinziira engeri gye bateseteesemu ebbago amateeka gonna gagenda kuba bwe gati.\nWajja kuteekebwawo akakiiko ka Gavumenti nga katuulako abantu musanvu akaweereddwa obuyinza okulondoola n’okukuuma omutindo gw’abasawo b’ekinnansi.\nKu kakiiko kano kujja kutuulangako abakiise ababiri abakiikirira abajjanjabisa eddagala ly’ekinnansi, abakiikirira abajjanjabisa enkola y’obutakozesa ddagala, omukiise w’ekitongole kye Ggwanga eky’eddagala, omukiise wa minisitule y’ebyobulamu, n’omukiise ava mu kitongole ekinoonyereza ku ddagala ly’ekinnansi.\nAkakiiko kano ke kanaagabira abasawo b’ekinnansi abanaaba basunsuddwa, ebbaluwa ezibawa olukusa okukola omulimu ogwo. Omusawo okuweebwa ebbaluwa olina okubeera n’obuyigirize ng’ebyokusomwa bijja kusalwawo akakiiko k’abakugu akateereddwaawo nga beebuuza ku minisita w’ebyobulamu.\nOmuntu yenna okujjanjabisa eddagala ly’ekinnansi alina okuba ng’amaze kutendekebwa. Ebbaluwa zijja kuweebwanga abamaze okutendekebwa era nga beewandiisizza.\nOmujjanjabi alina okwawula obulungi ekintu kye yakugukamu ne by’akozesa okumanyira ddala oba akozesa ddagala lya kinnansi oba ayita mu nkola ndala.\nAkakiiko kajja kufulumyanga olukalala lw’abasawo abasunsuddwa buli mwaka, era bajja kwekenneenya emirimu gy’abasawo okusunsulamu abafere n’abanyaga abantu buli mwaka.\nAbasawo balina okulambulwanga mu bifo gye bakolera n’ebifo gye bakolera. Omukugu atuula ku kakiiko ka Gavumenti alina obukugu y’ajja okulambulanga.\nAtunda eddagala ly’ekinnansi takkirizibwa kweranga okuggyako nga ky’alanga kimaze okukkirizibwa akakiiko ka Gavumenti akabafuga. Okweranga mulimu okutimba ebipande, okufulumya ekiwandiiko oba okukozesa okweranga kwonna okwedoboozi, ekitangaala oba ekivuga okutegeeza abalwadde.\nOmusawo ajja kubeera wa ddembe okujjanjabisa eddagala ly’ekinnansi n’Eryekizungu singa lyonna abeera ng’alirinamu obukugu.\nTewali kuddamu kukozesa mannya g’abasawo ba Kizungu nga dokita ne nnansi nga tewabisomerera mu Kizungu kubanga kyazuuliddwa nga kino kibuzaabuza omulwadde nga tamanyi musawo gy’agwa.\nOmuntu yenna okutabula eddagala mu bugenderevu oba mu butanwa mu ngeri yonna ng’eyonoona omutindo gw’eddagala bajja kuweebwa ebibonerezo ebikakali.\nQuack operators a curse to the sector – tourism association boss\nAndrew Mwenda celebrates TVO’s Facebook shutdown, warns Besigye could be next


Hukom 1 APSD-CEB - Balam 1 LCB\n11:1 a Yos 24:29 b Kbl 27:21 c nny 27; Bal 3:1-6Oluvannyuma lw’okufa kwa Yoswa, Abayisirayiri ne babuuza Mukama Katonda nti, “Ani mu ffe alisooka okwaŋŋanga Abakanani okubalwanyisa?”\n21:2 a Lub 49:8 b nny 4; Bal 3:28Mukama Katonda n’abaddamu nti Yuda yalisooka, era laba mbawadde obuwanguzi ku Bakanani.\n31:3 nny 17Abasajja ba Yuda ne bagamba baganda baabwe abasajja ba Simyoni1:3 Simyoni Bazzukulu ba Simyoni n’abantu ba Yuda baali bazzukulu ba Leeya. nti, “Tugende ffenna mu kitundu kyaffe ekyatuweebwa tulwanyise Abakanani, era naffe tuligenda nammwe mu kitundu ekyabaweebwa.” Awo ne bagenda bonna.\n41:4 a Lub 13:7; Yos 3:10 b 1Sa 11:8Yuda n’alumba Abakanani n’Abaperezi e Bezeki era Mukama n’amuwa obuwanguzi n’abattamu abasajja omutwalo mulamba. 5Ne bagwikiriza Adonibezeki mu Bezeki; ne bamulwanyisa era ne batta abasajja be. 6Naye Adonibezeki ne yeemulula, ne bamuwondera, ne bamukwata era ne bamusalako engalo ze ensajja n’ebigere ebisajja1:6 ne bamusalako engalo ze ensajja n’ebigere ebisajja Empisa ey’okusalako engalo ensajja n’ebigere ebisajja yakozesebwanga nnyo ku basibe mu bitundu ebyo. Ekyali kigendererwa mu kyo, kwe kulaba ng’abasibe tebadduka..\n71:7 Lv 24:19Adonibezeki ne yejjusa n’agamba nti, “Nga bakabaka ensanvu abaasalibwako engalo zaabwe ensajja n’ebigere ebisajja, bwe baalondalondanga obukunkumuka wansi w’emmeeza yange, nange bwe ŋŋenda okuba. Kye nakola bannange Katonda nange akintusizzaako.” Ne bamutwala e Yerusaalemi n’afiira eyo. 81:8 nny 21; Yos 15:63Abasajja ba Yuda ne balumba ekibuga Yerusaalemi ne bakiwamba ne batta abantu baamu n’ekitala, oluvannyuma ne bakyokya.\n91:9 a Kbl 13:17 b Kbl 21:1Awo abasajja ba Yuda ne balumba Abakanani abaabeeranga mu nsozi ne mu biwonvu ne mu bukiika obwa ddyo. 101:10 a Lub 13:18 b Lub 35:27 c Yos 15:14Ate Yuda n’alumba Abakanani abaabeeranga e Kebbulooni (edda ekyayitibwanga Kiriasualuba), mu lutalo olwali eyo mwe battira Sesayi, Akimaani ne Talumaayi.\n111:11 Yos 15:15Ate n’avaayo n’alumba abaabeeranga e Debiri edda ekyayitibwanga Kiriasuseferi. 12Awo Kalebu n’agamba nti, “Oyo alirumba Kiriasuseferi n’akiwamba ndimuwa muwala wange Akusa okumuwasa.” 13Osunieri, omwana wa Kenazi muto wa Kalebu n’akiwamba bw’atyo n’aweebwa Akusa okumuwasa.\n14Awo Osunieri bwe yamala okuwasa Akusa n’amufukuutirira asabe kitaawe ennimiro; Akusa n’addayo eri kitaawe, bwe yali ava ku ndogoyi, Kalebe n’amubuuza nti, “Oyagala ki?” 15N’amuddamu nti, “Wampa ensi nkalu ey’obukiikaddyo naye kaakano nnyongera ekitundu ekirimu n’enzizi ez’amazzi.” Kalebu n’amuwa ekitundu ekirimu enzizi ekyengulu n’ekyemmanga. 161:16 a Kbl 10:29 b Lub 15:19; Bal 4:11 c Ma 34:3; Bal 3:13 d Kbl 21:1Abazzukulu b’Omukeeni, mukoddomi wa Musa ne bava mu kibuga eky’enkindu ne bagendera wamu n’abasajja ba Yuda ne batuuka mu ddungu lya Yuda eryali mu bukiikaddyo obwa Aladi ne babeera wamu n’abantu baayo.\n171:17 a nny 3 b Kbl 21:3Awo Yuda n’agenda ne muganda we Simyoni ne balumba Abakanani abaabeeranga e Zefasi, ne babazikiririza ddala era ne bakituuma erinnya Koluma1:17 Koluma kitegeeza Kuzikiriza. 181:18 Yos 11:22Era Yuda n’awamba Gaza, Asukulooni ne Ekuloni n’ebitundu ebyetoolodde ebibuga bino.\n191:19 a nny 2 b Yos 17:16Mukama yali wamu ne Yuda n’awangula abantu abaabeeranga mu nsozi okuggyako yalemwa okuwangula abantu abaabeeranga mu kiwonvu kubanga baalina amagaali ag’ekyuma. 201:20 a Yos 14:9; 15:13-14 b nny 10; Yos 14:13Kebbulooni n’ekiweebwa Kalebu, nga Musa bwe yalagira, n’akifuumulamu batabani ba Anaki abasatu. 211:21 a Yos 15:63 b nny 8Naye abasajja ba Benyamini tebaagoba Bayebusi abaabeeranga mu Yerusaalemi noolwekyo Abayebusi babeera wamu n’abasajja ba Benyamini mu Yerusaalemi n’okutuusa kaakano.\n22N’abasajja ba Yusufu ne balumba Beseri era Mukama yali wamu nabo. 231:23 Lub 28:19Abasajja ba Yusufu ne batuma abakessi okuketta ekibuga ky’e Beseri edda ekyayitibwanga Luzi. 241:24 Yos 2:12, 14Abakessi bwe baalaba omusajja ng’ava mu kibuga ne bamugamba nti, “Tukwegayiridde tulage omulyango oguyingira mu kibuga naffe tunaakuyisa bulungi.” 251:25 Yos 6:25Awo bwe yabalaga awayingirirwa, ne bazikiriza n’ekitala abantu b’omu kibuga ekyo; ne batakola kabi konna ku musajja oyo n’ab’omu nnyumba ye bonna. 26Omusajja oyo n’asengukira mu nsi y’Abakiiti, n’azimbayo n’ekibuga n’akituuma Luzi, n’okutuusa kaakano bwe kiyitibwa.\n271:27 a Yos 17:11 b nny 1Ye Manase teyagoba bantu abaabeeranga mu Besuseani, ne mu Taanaki ne mu Poliyadde abaabeeranga mu Ibuleamu, ne mu Megiddo, n’ebyalo ebiriraanye ebibuga ebyo. Naye Abakanani ne bagaanira ddala okuva mu nsi eyo. 28Awo Abayisirayiri bwe beeyongera amaanyi ne bawaliriza Abakanani okubakoleranga emirimu mu kifo ky’okugobwa mu nsi eyo. 291:29 a 1Bk 9:16 b Yos 16:10Era ne Efulayimu teyagoba Bakanani naye yabakkiriza okubeera awamu naye mu Gezeri. 30Era ne Zebbulooni teyagoba abantu abaabeeranga mu Kitulooni yadde abaabeeranga mu Nakaloli, naye Abakanani bano n’abakkiriza okubeeranga awamu naye nga bwe bamusasula omusolo. 311:31 Bal 10:6Aseri teyagoba bantu abaabeeranga mu Akko yadde ab’omu Sidoni n’ab’omu Alaba n’ab’omu Akuzibu n’ab’omu Keruba n’ab’omu Afiki yadde ab’omu Lekobu, 32naye Abakanani ne bakkirizibwa okubeera awamu n’abantu ba Aseri. 331:33 Yos 19:38Nafutaali teyagoba bantu abaabeeranga mu Besusemesi ne mu Besuanasi naye n’abakkirizanga okubeeranga awamu n’abantu be nga bwe bamusasula omusolo. 341:34 Kuv 3:17Bo abasajja ba Ddaani tebaasobola kuwamba nsi y’Abamoli ey’omu kiwonvu era Abamoli ne babafuumuula ne baabazaayo mu nsozi. 351:35 Yos 19:42Newaakubadde Abamoli baalwanirira nnyo okubeera ku lusozi Keresi, mu Ayalooni ne Saalubimu naye ab’omu kika kya Yusufu ne babafufuggaza era ne babawaliriza okubawanga omusolo. 361:36 Yos 15:3Ensalo y’Abamoli yayitanga awo ng’oyambuka Akulabbimu n’okweyongerayo.


Bukedde Online - Mukyala SK Mbuga ebibye bibi\nMukyala SK Mbuga ebibye bibi\nSk Mbuga ne mukuala we\nBAMBEGA ba poliisi okukwata muka SK Mbuga baasinzidde ku biwandiiko bya bbanka ebiraga ssente ze yafuna okuva ew'Omuzungu Stein Heinson alumiriza Mbuga okumubba.\nVivian Angella Chebeti Mbuga, yakwatiddwa ku Lwakuna nasooka akuumirwa ku poliisi y'e Katwe oluvannyuma gye yaggyiddwa ku Lwokutaano n'atwalibwa ku kitebe kya bambega ba poliisi e Kibuli gye yakoledde sitetimenti.\nBambega ba poliisi e Kibuli baamukunyizza okumala olunaku lulamba mu kasenge gye baggyirako abantu sitetimenti era bakira buli amaliriza ng'akwasa munne naye ng'amubuuza ebibye.\nAbooluganda n'emikwano gya Vivian baasiibye Kibuli nga bagezaako okwegayirira abakulu omuntu waabwe ayimbulwe ku kakalu ka poliisi kyokka ne birema. Ebibuuzo bye baabadde bamubuuza, byabadde byetooloolera nnyo ku ssente obukadde bwa ddoola mukaaga (6,301,370) ze baafuna okuva ku Muzungu Stein Heinson gwe baayingiza ekitimba ky'okusuubula zzaabu e Uganda.\nOmwogezi w'ekitongole kya poliisi ekinoonyereza ku misango, Vincent Ssekate yagambye nti, Vivian baamukutte ku misango gy'okutambuza ssente mu bumenyi bw'amateeka (Money Laundering) era omusango guno yaguzza n'abantu abalala babiri okuli bba Sulaiman Kabangala Mbuga ne Muhammad Mbabali atannakwatibwa.\nSsekate yagambye nti, okukwata muka Mbuga, kyaddiridde kkampuni ya bannamateeka eya Boman's Law Firm okugenda ku poliisi e Katwe n'eggulawo omusango ku fayiro GEF 133/2018 nga bavunaana SK Mbuga, Vivian Angella Chebeti ne Mohammad Mbabali okwekobaana ne bafera Stein Heinson.\nKigambibwa nti okuva lwe baafunza Mbuga e Dubai, Omuzungu yasindika ttiimu mu Uganda ebadde ekolagana ne poliisi mu kuyigga Vivian eyali yagattibwako erya Jalia oluvannyuma lw'okuwoowebwa Mbuga mu March 2017.\nYagambye nti, aba Boman's Law Firm, okutwala omusango ku poliisi, baali bakolera ku biragiro bya kkampuni y'e Sweden eya Einor Matson AB, Group of Companies. Omuzungu Stein Heinson gwe baafera, ye dayirekita w'eby'ensimbi mu kkampuni eno.\nOBUJULIZI POLIISI BW'ERINA Bwe yatuusiddwa ku poliisi e Katwe ku Lwokuna ku ssaawa 2:00 ez'akawungeezi, abaserikale baasoose kumuggyako sitetimenti. Ku ssaawa ttaano ez'oku makya ku Lwokutaano, yaggyiddwa e Katwe n'atwalibwa e Kibuli.\nObujulizi poliisi kwe yeesigamye okuvunaana muka Mbuga kuliko sitetimenti ya bbanka omuzungu kwe yaweerezanga ssente, obutambi obwakwatibwa nga boogerezeganya n'Omuzungu, ebiwandiiko ebyakolebwa wakati w'Omuzungu, Mbuga, mukyala we ne Mbabali.\nSsente zaasindikibwa ku akawunti nnya (4) esooka nnamba 6004704132 eri mu Barclays Bank Uganda mu mannya ga Sky Cargo Net & Security Ltd. Ku akawunti eno, SK Mbuga yekka yaateekako omukono okuggyayo ssente era kwateekebwako ddoola 6,005,634.\nAkawunti endala nayo eri mu mannya ga Sky Cargo Net & Security Ltd. Mu Barclays Bank Mbuga yekka yaggyayo ssente eri nnamba 6004704116 eno yateekebwako ddoola 57,739.\nAkaawunti eyookusatu nayo eri mu Barclays Bank mu mannya ga Angella Chebet Viviene nnamba 6004031944 yateekebwako ddoola 149,997. Eyookuna, eri mu United Bank for Afrika nnamba 150017086 mu mannya ga Mommad Mbabali yateekebwako ddoola 88,000.\nEBIBUUZO EBYABUUZIDDWA MUKA MBUGA; Bambega baasoose kumubuuza ku ddoola 620,000 mu za Uganda mu kiseera ekyo zaali 186,595,200/ ezaasindikibwa ku akawunti ye neeyazisindika n'agamba nti, Heinson ye yazimusindikira.\nBamubuuzizza nti yafuna ddoola endala 51,000 ku lunaku olwo n'aggya ku akawunti ye ssente 152,000,000/- ne bamulagira abannyonnyole ssente kye yazikozesa. Yagambye nti, ssente yaziggyayo kugula ttaka n'asaba amuweereze ssente endala kubanga Heinson yali amansa nnyo ssente, yalaba nga zonna zaamusaba ajja kuzimuwa.\nBaamulaze ebifaananyi by'omuntu ng'ali n'abantu abalala ne bamubuuza oba gw'alaba mu kifaananyi amumanyi n'agamba nti mwana wa kojja we akolera ku Mabiriizi.\nBaamubuuzizza oba alina bizinensi zonna zaddukanya naye ne ssente zonna ze yali amuteeredde ku akawunti. Bwe bamubuuzizza bino, yatandise okumira amangota eyabadde ayogeza amaanyi ebigambo ne bibula.\nBaamulaze omukono gwe ku lupapula ne bamubuuza oba agumanyi n'akkiriza nti gugwe ne bamulagira okuwandiika wansi akawunti nnamba ye bageraageranye ne bye baabadde nabyo.\nMUKA MBUGA AYOLEKEDDE OKUTWALIBWA E SWEDEN AVUNAANIBWE Amyuka omwogezi wa poliisi mu Kampala n'emiriraano, Luke Owesigire yagambye nti aba kkampuni ekola ku by'okutunda n'okugula amayumba mu Sweden eyitibwa Einar Mattsson AB yawaaba omusango gw'okubbibwako ensimbi era ng'esaba poliisi y'ensi yonna okukwata Mbuga ne mukyala we bavunaanibwe.\nOwesigere agamba nti baakukolagana ne poliisi y'ensi yonna balabe engeri muka Mbuga gy'ayinza okutwalibwa e Sweden okuvunaanwa emisango egyamuggulwako.\nWabula ayogerera ekitongole kya poliisi ekya bambega, Vincent ssekate yategeezezza nti muka Mbuga ekiseera kyonna bagenda kumutwala mu kkooti wano mu Uganda nayo aggulweko emisango ky'okutambuza ensimbi mu ngeri emenya amateeka.\nKyokka Mu 2017, Vivian baamukwatira e Sweden ku misango gy'okubba Heinson ne bamutwala mu kkooti wabula bwe baamuyimbula ku kakalu naakomawo e Uganda, teyaddamu kulinnya Sweden era okumukwata, kyabadde kisuubirwa nti, ajja kuddizibwayo agattibwe ku bba.\nYagambye nti, bambega ba poliisi bakyanoonyereza bwe banaaba bamalirizza, bajja kumukwasa poliisi y'ensi yonna bw'enaaba emusabye ate bw'enaaba emalirizza, ejja kumubaddiza bamutwale mu kkooti avunaanibwe omusango gw'okutambuza ssente mu bumenyi bw'amateeka.\nOBUTAKKAANYA NE FAMIRE YA MBUGA; Obutakkaanya wakati Vivian n'aba famire ya bba bukula buli lunaku nga bamulumiriza okutunda ebintu by'omusajja. Ebintu bya Mbuga okuli amayumba, ezimu ku mmotoka ze ez'ebbeeyi, Vivian azze abitunda kimu ku kimu ekyatabula aba famire ya Mbuga.\nKyokka Vivian agamba nti, abitunda mu makubo matuufu kubanga naye abirinako omugabo yabikola ne bba ate nga ye mukazi ow'empeta ate nti nga ne ssente ezisinga ezibadde zivaamu zibadde ziweerezebwa e Dubai okuyamba ku Mbuga mu misango gy'abaddeko.\nKigambibwa nti Mbuga yasasudde obukadde 1,600 okwetaasa ku misango gy'e Dubai mw'abadde attunkira n'Omuwalabu abadde amulumiriza okumufera. Wabula ate ab'e Dubai mu kifo ky'okumuyimbula ng'amaze okusasula eyamusibisa, ate bamwongeddeyo e Denmark gy'alina emisango gy'okufera ddoola 2,600,000 (obuwumbi 9 n'obukadde 500 mu za Uganda).\nKuno kw'ossa n'omusango ogusinga obuzibu ogw'e Sweden mwe bamuvunaanira okufera obukadde 53 obw'ensimbi z'e Sweden (Kronor) mu za Uganda zisukka obuwumbi 23 era nga kati ssente zonna awamu Mbuga ze bamuvunaana okufera zisukka obuwumbi 32\nEkinyomo kigobeddwa mu mpaka z'ebika lwa kuzannyisa bacuba\nLangi efaanana olususu tekka bbeeyi\nAnyaga abasuubuzi mu Kampala bamukutte


Bukedde Online - Ekivvulu kya KCCA kya October 4\nEkivvulu kya KCCA kya October 4\nLaba obulamu bw’omuwala wa yunivasite mu...\nAyagala okutwala bizinensi mu kikuubo biibino...\nDAYIREKITA wa KCCA, Jennifer Musisi Ssemakula ayanjudde ensimbi ezaava mu kivvulu kya Kampala City Festival eky’omwaka oguwedde ng’awamu kyakola 806,200,000/-. Ku zino, ezaali mu mpeke zaali 262,823,923/-.\nMusisi yagambye nti, “Abaatunda ebintu eby’enjawulo twabaggyamu ensimbi 16,202,500/- ne tusaasaanya 583,055,930/- ne tubeera nga twasigazaawo 223,144,170/-.”\nBino yabyogeredde ku mukolo gw’okutongoza ekivvulu ky’mwaka guno; Kampala City Festival 2015, ku City Hall mu Kampala eggulo ku Lwokuna n’ategeeza nti amagoba ga kukozesebwa okutumbula eby’enjigiriza mu KCCA.\nEkivvulu kino, eky’omulundi ogwokuna, kya kubeerawo nga October 4, 2015. Kizze kyeyongera amaanyi ng’omwaka oguwedde abantu 2,000,000 be baakyetabamu.\nOmuyimbi Eddie Kenzo yasanyusizza abantu era bwe yasuddeemu Stamina n’ayita, Musisi bazine bombi ate oluvannyuma ab’ekibiina ky’amazina Amaganda aba Twekembe baataddemu ennyimba olwo akulira Vision Group, Robert Kabushenga ne battunka ne Musisi mu mazina nga beesibye ebisenso.\nKabushenga yagambye nti Visison Group (efulumya ne Bukedde) ng’abamu ku bawagidde ekivvulu kino, egenda kubunyisa amawulire ku kivvulu kino era n’asaba abanaakijjamu okweyisa obulungi.\nKampala City Festival 2015 kitegekeddwa wansi w’omulamwa gw’okukuuma obutonde bw’ensi mu kibuga n’okutaasa ekyeya ekigenda kimaamira ensi mu nkyukakyuka y’embeera y’obudde.\nMusisi yategeezezza nti beetaaga obukadde 875 okutegeka ekivvulu omwaka guno. Kkampuni ez’enjawulo zikiwagidde okuli; Bell (obukadde 150), Total (obukadde 100), Airtel (obukadde 100), Mandela Group (obukadde 100) ne Coca Cola (obukadde 25).\nAbalala kuliko; Mohammad Ssebuufu owa Pine (obukadde 40), Harunah Kiggundu, Hamis Kiggundu, Huawei,\nMovit, Uganda Wildlife Authority, Imperial Group n’abalala.\nKu mulundi guno abanaaleeta ebigaali ebiwundiddwa (floats) ba kuwangula ssente ng’anaasinga wa kuweebwa 3,000,000/-,\nowooku-biri 2,000,000/- ate owookusatu 1,000,000/-. Anaawunda Musisi ky’anaatambuliramu waakusasulwa 1,000,000


Updated: 43 min 15 sec ago Ssebaana Kizito ali mu kkoma: Assiza ku byuma\nAbayambi be baayanguye okumuddusa mu ddwaaliro e Nakasero wakati mu kutya kubanga omulwadde yabadde tamanyi biri ku nsi. Abasawo baamuyingizza mu kasenge k’abalwadde abayi ennyo (Intensive Care Unit)...\nBya MUSASI WAFFE TUNUULIRA ekizungirizi ky’Abamerika ekimaze emyaka 39, emyezi 9 n’ennaku 16 nga kisiyagguka mu bwengula. Mu kiseera kino ne kinnaakyo by’ebintu ebikoleddwa omuntu ku nsi (Earth)...\nMinisita Ssenninde avumiridde abaleeta eby'obufuzi mu byengigiriza\nBya Nalunga Reginah MINISITA w’ebyengiriza ebisookerwako Rosemary Nansubuga Ssennindde yennyamidde olwa bakulembeze banne okuyingiza ebyobufuzi mu by’engiriza n’agamba nti kino kiviiriddeko emirimu...\nSamo Kagaati akoze oluyimba n'abanene ba Uganda n'awera!\nOLUVANNYUMA lw’okukola ne Irene Ntale oluyimba lwe lwebayita ‘Yonna gyemba’ ne lukwatayo ng’enjogera y’enaku zino bweri, Kati afulumizza olupya ne Moze Radio owa Goodlyfe lwe batuumye ‘Africa’ ne yewaana...\nOkusinzira ku kiwandiiko ekyafulumiziddwa poliisi nga June 19, 2017 nga kiriko omukono gw’amyuka Kayuhura, Okoth Ochola, abasirikale 23 abakolera mu Poliisi y'ebidduka be bakyusiddwa ne baweebwa ebiragiro...\nBya Musasi waffe NKUNNYINGI Muwada akubirizza abayizi okugoborera amateeka g’ebigezo ebitegekebwa ekitongole kya UNEB basobole okufuna obubonero obulungi kibayambe okuyita obulungi basobole okufuna...\nNnoonya omukazi atasussa baana 2\nWed, 06/21/2017 - 11:36\nGgwe ani? Nze Vincent Kakande Obeera wa? Makindye Olina emyaka emeka? Ndi wa 28 Okola mulimu ki? Ntunda ngatto Nakivubo Olina abaana bameka? Sizaalangako Oyagala mukazi...\nOmwetegefu okugenda mu bakadde bange nkubirako\nNnyabo ggwe ani? Nze Justine Nakafu Obeera wa? Mukono Ozaalibwa wa? Buvuma Okola mulimu ki? Nsiba nviiri. Olina buzibu ki? Nnina obuzibu bw’okwogera n’okuwulira. Oyagala musajja...\nBukedde ampadde omukazi supa\nPascal Zinunula 37, omutuuze w’e Nakuwadde- Mpaawo ekisangibwa mu Wakiso agamba nti essanyu lyalina lya mwoki wa gonja kuba okufuna omukazi tekumubeeredde kyangu gy’ali, era olugendo alunnyonnyola bwati;...\nEnnaku zino abantu balaba ebintu eby’enjawulo ebyekuusa ku mukwano naddala obukodyo bw’omu kisenge ne baagala okuzikoppa. Waliwo ababufunyeemu ne bongera ebirungo mu mukwano gwabwe, naye ate waliyo...\nOMUSAJJA ow’emyaka 45 akwatiddwa poliisi e Kabowa ng’agambibwa okusobya ku mwana ow’emyaka mwenda. Kalifan Kakeeto 45, nga mutuuze w’e Kabowa mu Munisipaali ye Lubaga mu Kampala yakwatiddwa oluvannyuma...\nGgaayi yannema okusomesa bwe bakwata omukazi mu kisenge\nEssaawa y’akaboozi bwe yatuukanga nga yeebikka era ng’essaati n’empale abiggyamu yeebisse mu bulangiti! Era siyinza kukugamba nti waliwo olunaku lwe twegattako ne nnyumirwa omuzannyo kuba yali takimanyi...\nAleppuka na gwa kusobya ku\nBYA MADINAH NALWANGA Oluvannyuma lw’okuyingira mu nju, omusajja yaggadde oluggi n’alagira mukyala we yeebake ku mufaliso. ‘Ekyaddiridde kuwulira ng’omusajja ansaze ebitundu ebyekyama, n’ankutulako...\nOmugagga SK Mbuga agenda Sweden kujjanjabwa\nMbuga eggulo yayongedde okutereera oluvannyuma lw’abasawo mu ddwaaliro e Nakasero okumulongoosa olw’obuvune obw’amaanyi bwe yafunye mu kabenje ka pikipiki ekika kya R1200 GS ADVENTURE 2017 ekimu ku bika...\nYasoose kusuzibwa mu kaduukulu ka poliisi y’e Katwe gye yaggyiddwa ku makya g’Olwokubiri n’alinnyisibwa kabangali ya poliisi okumutwala mu kkooti e Makindye. Yasoose kwegayirira baserikale ba poliisi...\nBy'okola okusigala nga buli sitayiro y'akaboozi ogisobola\nWed, 06/21/2017 - 08:18\nDokita John Mmale okuva ku ddwaliro lya Living Water e Lugazi agamba nti wadde abantu abamu bwe bakaddiwa bakoowa akaboozi naye waliwo abasigala nga bakettanira olw’ebirungi ebikalimu nga; okagoba omugejjo,...\nTue, 06/20/2017 - 20:33\nABABAKA obutakkaanya bwa baminisita Idah Nantaba owe byatekinologiya ne Persis Namuganza omubeezi owe bye ttaka, bazitutte mu Palamenti ne basaba Sipiika wabeerewo ekikolebwa. Sipiika Rebecca Kadaga...\nMuhangi agambye nti kkooti ey’oku ntikko yawa ensala ng’emuddiza ebintu bye okuva ku Drake Lubega wabula poliisi ya CPS ekyamulemesa okweddiza ebintu bye oluvannyuma lwa DPC Joseph Bakaleke okuwandiika...\nKino kiddiridde akakiiko ka FUFA akakola ku by’okulonda, okugaana Mujib okwesimbawo okuvuganya ku bwapulezidenti bwa FUFA nga kagamba nti yalemeddwa okutuukiriza ebisaanyizo. Mu lukiiko lwa bannawulire...